Тунис исёни ҳақиндаги хаёлпарастлик\nЗайн ул-Абидин бин Али 23 йил қурган салтанат тунисликларнинг иродаси олдида дош бера олмади.\nТунисда иқтисодий ва ижтимоий муаммолар боис тунисликлар беш ҳафта давомида норозилик намойишлари ўтказиб, мамлакатни 23 йилдан бери бошқариб келган президент Зайн ул-Абидин бин Алини ағдариб юборишга муваффақ бўлди. Давлат тўнтаришидан аввалги вазият менга таниш бир мамлакатдаги вазиятни эслатди.\nДастлаб президент норозиликларни уюштирганларни қоралади, ҳукумат қўшинлари президент буйруғига кўра, норозиларга қарата ўт очди, расмийлар ҳалок бўлганлар сонини камайтириб кўрсатишга уринди. Норозиликлар давом этавергач, президент нон, сут ва шакар нархларини туширишни ваъда қилди. Лекин тунисликлар унга ишонмаганиданми, ё унинг 23 йиллик бошқарувидан чарчаганиданми, президентни қочириб юборди.\nТунисдаги сиёсий тузум менга таниш бўлган бошқа бир мамлакатни эслатгани ва 2010 йилги матбуот эркинлиги рейтингида бу мамлакат билан Тунис ёнма-ён тургани, қолаверса хаёлпараст бўлганим боис, ўзимча Тунис расмий агентликлари президент қочиб кетгунига қадар воқеаларни, Худо кўрсатмасин, менга таниш бўлган мамлакат бу каби тартибсизликлар рўй бергудек бўлса, қандай ёритса, шундай ёритган бўлса керагов, деган хаёл келди.\n“ТунА Миллий ахборот агентлиги” хабар қилади:\n“ТунА, 08.01.11 - 8 январ куни Тунис Республикаси пойтахти Тунис шаҳрида бир тўда экстремист ва террорчилар, мамлакатда юзага келган беқарор вазиятдан фойдаланиб, террор ҳуружини амалга оширишга ҳаракат қилди. Ҳукумат кучларининг самарали ҳаракатлари туфайли, мамлакатимиз эришган ютуқларини кўра олмаётган қора кучлар ҳомийлик қилаётган террорчилар тор-мор этилди. Муҳтарам Президентимиз Зайн ул-Абидин бин Али 23 йилдан бери олиб бораётган оқилона сиёсатига қарамасдан, рўй берган тўқнашувлар оқибатида бир-икки киши ҳалок бўлди. Уларнинг аксари террорчилардир. Террорчилар қўлидан ҳам бир-икки киши ҳалок бўлди, улар орасида бегуноҳ аёллар ва полициячилар бор.\nҲурматли Юртбошимиз террорчи ва экстремистларнинг ҳаракатларини қаттиқ қораладилар. Шу билан бирга Президентимиз ютуқларимизни кўра олмаётган қора кучлар ўзларининг ёвуз мақсадларини амалга ошира олмасликлари учун мамлакатдаги барча ўқув юртларини ёпиш ҳақида оқилона қарор чиқардилар.\nТунА, 14.01.11 - Президентимиз Зайн ул-Абидин бин Али 23 йилдан бери олиб бораётган оқилона сиёсати ва юртимиз равнақи учун амалга ошираётган ислоҳотларга қарамасдан, 9-14 январ кунлари Тунис Республикаси пойтахти ва қатор шаҳарларида, мамлакатда юзага келган вазиятдан фойдаланган ва ютуқларимизни кўра олмаётган қора кучларнинг Ватанимиздаги тинчлик ва барқарорликни изидан чиқариш ҳаракатлари давом этди. Ҳукумат кучлари бу қора кучлар томонидан бошқарилаётган бир тўда террорчиларга тегишли жавоб қайтариб, уларнинг кўпчилигини йўқ қилди. Тинч аҳоли орасида ҳам террорчилар қўлидан ҳалок бўлганлар бор. Мамлакатимиз Президенти ҳурматли Зайн ул-Абидин бин Али ватандошларимизга мурожаат қилиб, провокацияларга учмасликка чақирдилар. Шу билан бирга Юртбошимиз нон, сут ва шакар нархларини тушириш тўғрисида фармон эълон қилдилар. Муҳтарам Юртбошимиз Тунис Республикаси ҳеч кимга қарам бўлмагани ва қарам бўлмаслигини яна бир марта таъкидладилаб, келажаги буюк Ватанимиз - Тунисда яқин кунларда тинчлик ва барқарорлик ўрнатилишига ишонч билдирдилар”, деб ёзган бўлса керак “ТунА Миллий ахборот агентлиги”да ишлаган журналистлар президент қочиб кетгунча.\nҲар доимгидек, хаёлпарастлигим панд берди. Тунисдаги сиёсий тузум қанчалик мен билган мамлакатдагига ўхшамасин, тунисликлар анча иродалироқ чиқиб қолди. Ҳа, ҳа, тунисликлар ҳукуматнинг одамларга қарата ўт очишию норозиликларни куч билан бостиришга ҳаракат қилганига қарамай бир неча ҳафта туриб берди ва 23 йил “оқилона сиёсат олиб борган” юртбошиларини қочириб юборишди.\n“ТунА Миллий ахборот агентлиги”да ишлаётган журналистлар энди нимани ёзишаркин?\nДарвоқе, “Чегара билмас мухбирлар” ташкилоти 2010 йил учун тузган матбуот эркинлиги индекси бўйича Тунис 178 мамлакат ичида 164-ўринни эгаллаган. Ўзбекистонда матбуот эркинроқ, у 163-ўринда.


05:00 / 04.01.2017 2801 pdf Ўқиш режими + -\n...Намознинг фазли ҳақидаги ҳозиргача ўрганган ҳадисларимиздаги маънолар Аллоҳ таоло томонидан бўлса ҳам, иборалар Пайғамбаримиз томонидан бўлиб келаётган эди. Аммо, бу ҳадиси шарифдаги маъно Аллоҳ таоло билан Пайғамбар соллаллоҳу алайҳи васаллам ораларидаги суҳбат шаклида, Аллоҳ таоло томонидан намознинг фазлини баён этиш учун олинган алоҳида тадбир шаклида келмоқда. Ҳадиси шарифнинг бу шаклда келишининг ўзи ажойиб бир руҳоний ҳолатни вужудга келтирмоқда. Маънолар алоҳида тус ва куч бермоқда...\nАлоҳ таоло: «Намозларни, ўрта намозни муҳофаза қилинг ва Аллоҳга тоат ила қоим бўлинг», деган.\n«Ўрта намоз» ҳақида турли фикрлар бор. Уларни иншааллоҳ келажакда ўрганамиз. Кўпчилик уламолар, ўрта намоздан мурод - Аср намози - деганлар.\nИбн Аббос розияллоҳу анҳудан ривоят қилинади: «Пайғамбар соллаллоҳу алайҳи васаллам: «Роббим менга энг гўзал сувратда тажалли қилди ва: «Эй, Муҳаммад», деди.\n«Эй, Роббим, билмадим», дедим. У зот қўлини икки кифтим орасига қўйди. Бас, унинг муздеклигини икки эмчагим орасида сездим. Бас машриқу мағриб орасидаги барча нарсани билдим. У зот: «Эй, Муҳаммад!» деди.\n«Лаббайка Роббии ва саъдайка», дедим. У зот: «Олий тўплам нима ҳақида тортишмоқдалар?» деди.\n«Даражотлар, каффоротлар, қадамларни жамоатлар томон босиш, таҳоратни қийинчиликларда ҳам яхшилаб қилиш, намоздан сўнг намозга интизор бўлиш, ва ким у(намоз)ларни муҳофаза қилса, яхшилик ила яшаб, яхшиликла ўлиши ва гуноҳларидан онаси туққан кунидек (пок) бўлиши ҳақида», дедим», дедилар». Термизий ривоят қилган.\nШарҳ: Бу ривоятда Пайғамбаримиз соллаллоҳу алайҳи васаллам ўзлари билан Аллоҳ субҳанаҳу ва таоло орасида бўлиб ўтган баъзибир муомала ва суҳбатларни ҳикоя қилиб бермоқдалар.\nАввал баъзи истилоҳлар билан танишиб олайлик: «Роббим менга энг гўзал сувратда тажалли қилди».\nАрабларда бир чақириққа жон деб жавоб беришда ушбу сийға ишлатилади. Луғавий маъноси: «Сенга лаббай устига лаббай дейман, хизматингга тезда тайёрлик устига тайёрлик эълон қиламан, Эй Роббим», дегани бўлади.\nБу араб тилидаги мажоз қоидасига биноан айтилган жумла. Аслида, Аллоҳ таолога жисм нисбати бериб бўлмайди. Бу ерда Аллоҳ таолонинг раҳмати, розилиги ва хурсандлиги зоҳир бўлганини мажоз услиби ила ифода этилмоқда. Чунки, одатда катта одам ўзидан кичикни раҳм-шафқат қилса, бирор яхши нарса бермоқчи ва ўргатмоқчи бўлса, ундан хурсанд бўлса қўлини елкасига қўяди.\n«Бас, унинг муздеклигини икки эмчагим орасида сездим».\nЯъни, Аллоҳнинг раҳим-шафқати ва марҳамати ила кўксим илм-маърифатга, сиру-асрорлар билимига тўлди, хотиржам бўдим, деганлари.\nБошқа бир ривоятда: «Бас, осмонлардаги нарсалару, ердаги нарсаларни билдим», дейилган.\n«Даражотлар» - яъни, бандалар қандоқ қилиб юқори дарожотларга эришишлари мумкинлиги тўғрисида тортишмоқдалар.\n«Қадамларни жамоатлар томон босиш» - яъни, жамоат намозга қадам босиб боришнинг савоби улуғлиги ҳақида тортишмоқдалар.\nНамознинг фазли ҳақидаги ҳозиргача ўрганган ҳадисларимиздаги маънолар Аллоҳ таоло томонидан бўлса ҳам, иборалар Пайғамбаримиз томонидан бўлиб келаётган эди. Аммо, бу ҳадиси шарифдаги маъно Аллоҳ таоло билан Пайғамбар соллаллоҳу алайҳи васаллам ораларидаги суҳбат шаклида, Аллоҳ таоло томонидан намознинг фазлини баён этиш учун олинган алоҳида тадбир шаклида келмоқда. Ҳадиси шарифнинг бу шаклда келишининг ўзи ажойиб бир руҳоний ҳолатни вужудга келтирмоқда. Маънолар алоҳида тус ва куч бермоқда.\nБизнинг тасаввуримиздан юқори бир шаклда Аллоҳ таоло Ўзининг маҳбуб Пайғамбари Муҳаммад Мустафо соллаллоҳу алайҳи васалламга тажалли қилди ва:\n«Эй, Муҳаммад», деб нидо этди.\n«Олий тўплам нима ҳақида тортишмоқдалар?» деди Аллоҳ таоло, Ўз Пайғамбарига унинг Аллоҳ таолога энг яқин бўлган фаришталар тўплами нима дейишини билмаслигини эсига солиб. Чунки, Аллоҳ маълумот, ахборат олиш учун сўрамайди. У зот ҳар бир нарсани пухта билувчи зотдир. Аллоҳ олий тўплам нима ҳақида тортишаётганларини билмасликларини ҳам билади. Лекин, бу саволи ила Пайғамбар соллаллоҳу алайҳи васалламнинг ўзларига ўзларининг ҳолини яна бир бор тушунтирмоқда ва ҳамма нарса Ўзининг лутфи марҳамати ила бўлишини яна бир бор намоён қилмоқда.\nШунда Роббил Оламийн Ўзининг маҳбуб бандаси, суюкли Пайғамбари Муҳаммад соллаллоҳу алайҳи васалламга ўзига хос услуб ила Ўз сир-асрорларидан файзу футуҳ ато этди. Пайғамбаримиз соллаллоҳу алайҳи васалламнинг вужудлари ва хусусан, қалблари тамоман бошқача бўлиб бу файзу футуҳни тўла ҳис этдилар. У зот Ўзларида бирдан улкан ўзгариш бўлганини англаб етдилар. Ҳамма жойдаги нарсаларни, мағрибу машриқдаги, осмонлардаги ердаги барча нарсаларни. Жумладан олий тўпламдаги нарсаларни ҳам билими ҳосил бўлганини сездилар.\n«Олий тўплам нима ҳақида тортишмоқдалар?» деди-Аллоҳ таоло уларни нима ҳақида тортишаётганларини жуда яхши билиб турса ҳам, Ўз Пайғамбари соллаллоҳу алайҳи васалламга берган фазлини изҳор қилмоқчи мўмин-мусулмон бандаларига намознинг фазлини бошқача услуб ила билдирмоқчи бўлиб. Энди, Муҳаммад соллаллоҳу алайҳи васаллам Аллоҳ берган файзу футуҳ ила ҳамма нарсани билиб олган эдилар.\nОлий тўплам нима ҳақида тортишаётганларини ҳам жуда яхши билиш даражасига эришган эдилар. Шунинг учун ҳам олий тўплам нима ҳақида тортишаётганларини батафсил баён қилишга киришдилар: «Даражотлар, каффоротлар, қадамларни жамоатлар томон босиш, таҳоратни қийинчиликларда ҳам яхшилаб қилиш, намоздан сўнг намозга интизор бўлиш, ва ким у(намоз)ларни муҳофаза қилса, яхшилик ила яшаб, яхшиликла ўлиши ва гуноҳларидан онаси туққан кунидек (пок) бўлиши ҳақида», дедилар.\nАсосан, Аллоҳ таоло Пайғамбаримиз соллаллоҳу алайҳи васаллам билан Жиброил алайҳиссалом орқали алоқа қилиши маълум ва машҳур. Шунингдек илҳом бериб туриши ҳам. Меърожда бевосита сўзлашув бўлгани ҳам маъруф. Бу ерда эса, ўзига хос, қандоқлигини фақат Аллоҳ таоло ва Муҳаммад соллаллоҳу алайҳи васаллам биладиган тажалли ҳақида сўз кетмоқда.\n4. Аллоҳ таолонинг ҳузурида олий тўплам-муқарраб фаришталар тўплами борлиги.\n6. Аллоҳ хоҳласа, бир зумда бандасини файзу-футуҳ ила машриқу мағрибдаги нарсаларни биладиган қилиб қўйиши.\n7. Аллоҳ таоло Муҳаммад соллаллоҳу алайҳи васалламга файзу-футуҳ ила мағрибу машриққдаги, осмонлару ердаги нарсаларнинг илмини ато қилгани.\n11. Таҳоратни қийинчиликларда ҳам яхшилаб қилиш банданинг даражасининг кўтарилишига ва гуноҳларининг ювилишига сабаб бўлиши.\nДемак, нафақат ердаги тўпламда, балки осмондаги олий тўпламда ҳам намознинг фазийлати ҳақида сўз кетар экан.\nБу дунё-ю охиратда даражотларимиз юқори бўлсин, десак ҳам, намозларимизни муҳофаза қилайлик.\nЖарир розияллоҳу анҳудан ривоят қилинади: «Пайғамбар соллаллоҳу алайҳи васаллам билан бирга эдик. Кечаси ойга назар солдиларда: «Албатта, сизлар Роббингизни мана шу ойни кўргандек кўрурсизлар. Унинг кўришда қийинчиликка учрамассиз. Бас, агар қуёш чиқиши ва ботишидан олдин намоз ўқишдан қолмасликка қодир бўлсангиз. Шуни қилинг, дедиларда «Қуёш чиқишидан олдин ва ботишидан олдин Роббингга ҳамд ила тасбиҳ» айт оятини ўқидилар». Тўртовлари ривоят қилишган.\nШарҳ: Ушбу ҳадиси шарифдаги қуёш чиқишидан олдинги намоздан мурод, Бамдод намози, қуёшни ботишидан олдинги намоздан мурод, Аср намозидир.\n2. Бамдод ва Аср намозларининг ўта аҳмиятли экани.\n3. Бамдод ва Аср намозларига алоҳида эътибор билан қараш лозимлиги. Чунки, уйқу ва бошқа нарсалар бу икки намозни ўз вақтида адо этишга монеъ бўлиб туради.\nУшбу ҳадиси шарифга амал қилароқ Бамдодга ухлаб қолишнинг олдини олайлик. Асрни ўтказиб юбормаслик тадбирини кўрайлик. Ана шунда, қиёматда Аллоҳ таолонинг жамолини кўришга муяссар бўлиш учун муҳим омилни амалга оширган бўламиз.\nИмом Бухорий ва Имом Муслим ривоятларда: «Ким икки совуқ (намоз)ни ўқиса, жаннатга кирур», дейилган.\n«Икки совуқ намоз»дан мурод ҳам Бамдод ва Аср намоздир.\nБаъзи уламолар, Бамдод ва Хуфтон, деганлар. Ушбу ҳадисларда Бамдод ва Аср намозларига алоҳида эътибор берилишининг сабаблари бор. Аввало бу икки намознинг вақти, ер юзида муҳафаза учун тушуб-чиқиб турадиган фаришталар тўпларининг алмашиши учун тўпланадиган вақтидир. Ўша алмашинишдан кейин чиққан фаришталардан Аллоҳ таоло, бандаларимни қай ҳолда тарк этиб келдингиз? деб сўрайди.\nШунинг учун ўша вақтларнинг намозини ўқиб турган бандалар катта фазлга эга бўладилар. Шунингдек, Бамдод намози ширин уйқу ва дам олиш пайтида, Аср намози одамлар маишат учун роса уриниб турган пайтда бўлади. Ким бу икки намозни ўз вақтида адо этса, жаннатга дохил бўлади.\nИбн Умар розияллоҳу анҳумодан ривоят қилинади: «Пайғамбар соллаллоҳу алайҳи васаллам: «Ким Аср намозини ўтказиб юборса, гўёки, аҳлини ва молини йўқотибди», дедилар». Тўртовлари ривоят қилишган.\nШарҳ: Бу ҳадисда Аср намозининг инсон учун аҳли аёли ва молу дунёси каби қимматли экани ҳақида сўз кетмоқда. Бир вақт асрни ўқимаган одам аҳли аёлини ва молу дунёсини йўқотган одамдек қайғуруши лозимлигини таъкидланмоқда.\nШундоқ экан, умри бўйи аср намозини ўқимаганлар, нимани йўқотган бўладилар?\nМинглаб, юзлаб, ўнлаб Аср намозини ўтказиб юборганлар қанчалик нарсани йўқотган бўладилар?\nДоимо, Аср намозини ўқиб юрганлар қанча нарсани ютган бўладилар?\nАбул Малийҳ розияллоҳу анҳудан ривоят қилинади: «Бурайда розияллоҳу анҳу билан ғазотда бирга бўлдик. Кун булутли эди. У киши: «Аср намозини тарк қилса, амали беҳуда кетади», деганлар», деди». Бухорий ва Насаий ривоят қилишган.\nШарҳ: Аввало ҳадиснинг ровийcи Абул Малийҳ розияллоҳу анҳу билан яқиндан танишиб олайлик:\nАбул Малийҳ куняси билан машҳур бўлган бу кишининг тўлиқ исмлари Омир ибн Усома ал-Ҳазмийдир. Тобеинларда эдилар.\nҲадисларни оталаридан, Маъқал ибн Ясор, Нубайшатал Ҳузамий, Авф ибн Молик, Оиша онамиз, Ибн Аббос, Абу Изза ал-Хузаий, Ибн Умар, Амр ибн Осс, Жобир, Анас, Абдуллоҳ ибн Утба Абу Суфён ва бошқа саҳобалардан ривоят қиладилар.\nБу кишидан ўғиллари Абдурраҳмон, Муҳаммад, Мубашшир ва бошқалар ривоят қилишади.\nБу зот ҳижратнинг тўқсон саккизинчи санасида вафот қилганлар.\nҲадисда номлари келган Бурайда розияллоҳу анҳу машҳур саҳобийлардан бўлиб, тўлиқ исмлари, Бурайда ибн ал-Ҳусойн ал-Асламийдирлар.\nУ киши Расулуллоҳ соллаллоҳу алайҳи васалламдан бир юз олтмиш тўртта ҳадис ривоят қилганлар. Марвда ғозий ҳолларида вафот этганлар. Бу ҳодиса 62 ҳижрий санада бўлиб, Бурайда розияллоҳу анҳу Хуросонда энг охири вафот этган саҳобий ҳисобланадилар. У кишининг қабрлари ҳозирги Туркманистон ҳудудида.\nБурайда розияллоҳу анҳу булутли кунда билмай қолиб Аср намозининг вақти чиқиб кетишидан қўрқиб, ғазотдаги шерикларига уни тезроқ ўқиб олишни тавсия қилибдилар ва ўзларининг бу ишларига Пайғамбар соллаллоҳу алайҳи васалламдан эшитган ҳадисларини далил қилиб келтирибдилар. Пайғамбар соллаллоҳу алайҳи васаллам: «Ким аср намозини тарк қилса, амали беҳуда кетади», деганлар» экан.\nУламоларимиз аср намозини тарк қилиш ила амал беҳуда (ҳабата) бўлиши ҳақида турли мулоҳаза қилганлар.\n«Ҳабата» сўзи аслида ётмайдиган ўт-ўлан еб қўйиб қорни шишган ҳайвонга ишлатилади. Унинг еган нарсаси беҳуда кетади, фойда беришнинг ўрнига зарар беради.\nҚуръони Каримда: «Ким иймонидан кейин куфр келтирса амали беҳуда бўлади», дейилган.\nШундан келиб чиққан умумий қоидага биноан, куфр амални ҳабата қилади. Бошқа нарса ҳабата қилмайди.\nМазкур уламоларнинг Аср намозини тарк қилиш амални ҳабата қилиши ҳақидаги мулоҳазалари ҳам намозни тарк қилиш куфрми йўқми эканлиги тўғрисидаги фикрларига боғлиқ.\nНамозни қасддан тарк қилса, кофир бўлади, деганлар бу ҳадисда ҳам, Аср намозини қасддан тарк қилса, амали ҳабата бўлади, дейишган.\nНамозни қасдданми, ноқасдданми, умуман тарк қилган одам бўлса, бўлди, кофир бўлади, деган одамлар. Ўз фатволарига ушбу ҳадисни ҳам далил қиладилар.\nНамозни ноқасддан тарк қилган одам кофир эмас, осий бўлади, деганлар ҳам бир намозни тарк қилиш ёмон, лекин Аср намозини тарк қилиш ҳаммасидан ҳам ёмонлигини билдириш учун шу ҳадисда ўта шиддатли ибора келтирилган. Аслида кофирликкина амални ҳабата қилади, дейдилар.\nНима бўлганда ҳам, Аср намозини тарк қилиш жуда ҳам катта гуноҳлиги билиниб турибди.\nБу, Асрни ўқиса бўлди, бошқа намозлар унчалик аҳамиятли эмас, дегани ҳам эмас. Ҳар бир намозни ўқимаслик, улкан гуноҳ. Лекин, асрни ўқимаслик, яна ҳам улканроқ гуноҳ. Нима учун эканлиги аввалги ҳадислар шарҳида айтиб ўтилди.\n05:00 / 04.01.2017 84886\n05:00 / 04.01.2017 2429\n2409 05:00 / 09.01.2017\n59017 11:58 / 10.10.2018


Бутунжаҳон армия ўйинлари. Матниязова бронза медали соҳибаси! / Olamsport.com\nБутунжаҳон армия ўйинлари. Матниязова бронза медали соҳибаси!\nТеглар : Бутунжаҳон армия ўйинлариМатниязова\nШу кунларда Хитойнинг Ухан шаҳрида Бутунжаҳон армия ўйинлари давом этмоқда.\nМусобақада Ўзбекистон спорт делегацияси ҳам бир нечта спорт турлари бўйича иштирок этяпти. Улар орасида дзюдочиларимиз ҳам бор. Дзюдо мусобақасида дунёнинг 57 давлатидан жами 350 нафар (232 эркак, 118 аёл) ҳарбий-спортчи татамига чиқмоқда.\nБугун ўрта ва оғир вазн тоифаларида беллашувлар ўтказиляпти. Бундан бир неча дақиқа аввал -70 кг вазн тоифасида юртимиз шарафини ҳимоя қилган Гулноза Матниязова бронза медалини қўлга киритди.\nМаълумот учун, Гулноза ярим финалга қадар мағлубиятсиз етиб борди. У КХДР вакиласи Ким Жин Ганг, польшалик Дарья Погорзелечни мағлуб этди ва ярим финалда россиялик Алёна Прокопенкога ютқазиб қўйди. Бронза медали учун кечган беллашувда эса германиялик Сара Майкелбургдан устун келди.\n20 окт 20:47:16\nMatniyozova Tokio 2020 da medal uchun tayyorgarlikni kuchaytirish kerak. Hozircha bu daraja yetarli emas.


Ўзбекистон Сурия, ЖАР, Исроил, Фижи, Уганда ва Лаос қаторида илк марта халқаро армия ўйинларида иштирок этади. Бу ҳақда «АрМИ-2017» ташкилий қўмитаси маълум қилган.\n«Исроил, Фижи, ЖАР, Ўзбекистон, Сурия, Уганда ва Лаос илк марта халқаро армия ўйинларида иштирок этади. Бугунга қадар жами 27 мамлакат ўйинларда иштирок этишини тасдиқлади, ўз қизиқишини билдирган яна 16 мамлакат ҳозирча якуний қарорга келмаган. Таклифномалар 73 мамлакатга жўнатилганди», — дея маълум қилган ташкилий қўмита 32 мамлакат ҳарбий атташелари билан ўтказилган йиғилиш чоғида.\nЎйинлар Россия, Озарбойжон, Беларусь, Қозоғистон ва Хитойнинг 22 полигонида 29 июндан 12 августга қадар ўтказилади.\nЎйинлар ҳарбий хизматчиларнинг дала, ҳаво ва денгиздаги маҳоратларини синовдан ўтказишга қаратилган 28 танловдан иборат бўлади. 2017 йилги ўйинларга 5та янги йўналиш киритилган: булар «Ҳарбий ралли» (1000 километрдан ортиқ масофага ҳарбий машиналарда марш билан ҳаракатланиш), «Учувчисиз учар қурилмаларни бошқариш мусобақаси», «Ҳамдўстлик жангчиси» (МДҲ мамлакатлари ҳарбийларининг ҳарбий-профессионал маҳорати), «Тартиб посбони» («Қаҳрамонлар пойгаси» тўсиқли полосаларида ҳарбий полициячилар ўртасида мусобақа), «Йўл патрули» (ҳарбий автоинспекциялар мусобақаси) мусобақалари.\nЎзбекистонлик ҳарбий кинологлар халқаро танлов совриндорига айланишди\n17:29 / 12.08.2017


Туркманистонда президент, вазирлар ва депутатлар мамлакат мустақиллигининг 30 йиллиги шарафига бир-бирини медаллар билан тақдирлади - Daryo\n19:27, 27.09.2021 15306\nТуркманистонда 25 сентябрь куни Халқ маслаҳати йиғилиши бўлиб ўтди. Ундан сўнг Туркманистон президенти Гурбангули Бердимуҳамедов, Вазирлар Mаҳкамаси аъзолари ва парламент раиси мустақилликни мустаҳкамлашдаги хизматлари учун бир-бирларини «Türkmenistanyň Garaşsyzlygynyň 30 ýyllygyna» (Туркманистон мустақиллигининг 30 йиллигига») медаллари ва «Altyn şaý» эсдалик тангалари билан тақдирлади, деб ёзади «Хроника Туркменистана».\nХудди шу куни кўп болали оналарга «Zenan kalby» ордени топширилди, мамлакатнинг ўнлаб фахрий фуқаролари ҳам унвон ва турли орденларга эга бўлди.\n20 сентябрь куни Вазирлар Маҳкамасининг кенгайтирилган йиғилишида Бердимуҳамедов мукофотга лойиқ кўрилган барча фуқароларнинг парадда тақиб юриши учун уларга 26 сентябрь куни давлат мукофотларини топширишни буюрди. 27 сентябрь куни эрталаб янги Ҳукумат мажмуасида тантанали ҳарбий парад, кечқурун эса санъат усталарининг концерти бўлиб ўтади.\n«Яхши натижаларга эришган вилоятлар ва этраплар ҳокимларига келсак, уларга пахта йиғим-теримидан сўнг мукофот топшириш тўғри бўлади», — деди давлат раҳбари.\nШунингдек, 26 сентябрь куни бир қанча нуфузли меҳмонлар Туркманистон мустақиллигининг 30 йиллиги муносабати билан ўтказиладиган тантаналарда иштирок этиш учун Ашхободга келди.\nШу куни президент Гурбангули Бердимуҳамедов Туркманистонда энг йирик қурилиш шартномалари ишониб топширилган Франциянинг Боуйгуэс қурилиш компанияси раҳбари Мартин Буйгни қабул қилди. Компания парадларни қабул қилиш учун очилган янги трибунани қурган. Унга эски трибунани ишбилармонларни қабул қилиш маркази сифатида қайта қуриш топшириғи берилди.\nТатаристон президенти Рустам Минниханов билан учрашувда эса икки томонлама ҳамкорлик муҳокама қилинди. Сўнг Бердимуҳамедов ўз ҳамкасбига Туркманистоннинг «Garaşsyzlyk» орденини топширди. Татаристон раҳбарининг сайтида музокаралар ҳақида хабар берилмаган.\nТуркманистон раҳбари Санкт-Петербург губернатори Александр Бегловни ҳам қабул қилди. Губернаторнинг веб-сайтида хабар берилишича, Беглов бош вазир ўринбосари Сердар Бердимуҳамедов ва ташқи ишлар вазири Рашид Мередов билан учрашган. Қайд этилишича, 2021 йилда Санкт-Петербург ва Туркманистон ўртасидаги савдо айланмаси қарийб 30 фоизга ошган.\nРасмий учрашувлардан сўнг Санкт-Петербург раҳбари Ашхободдаги А.С. Пушкин номидаги туркман-рус мактабига ташриф буюрди. У ерда у ўқув адабиётлари учун сертификат тақдим этди. Таъкидланишича, мактаб ўқувчиларининг 50 фоизини Россия фуқаролари, яна шунча фоизини Туркманистон, шунингдек, Ашхободдаги МДҲ мамлакатлари дипломатик ваколатхоналари ходимларининг фарзандлари ташкил этади. Умумий ҳисобда мактабда 800 дан ортиқ бола ва 70 нафар ўқитувчи бор.\nТуркманистон президенти кома ҳолатига тушгани ҳақидаги хабарлар рад этилди\nТуркманистон президенти тилла белкурак, тилла арава ва тилла капсула билан янги саноат мажмуаси қурилишини бошлаб берди (видео)\n16:09, 04.01.2022 51863\n22:12, 05.01.2022 64025\n14:03 Бугун 578\n13:59 Бугун 886\n13:44 Бугун 1317\n13:29 Бугун 5861\n12:09, 25.01.2022 103302\n00:52 Бугун 76895\n00:19 Бугун 66229\n02:41 Бугун 66104


Оммавий ахборот воситаларида қизларнинг кийиниш маданияти ҳақидаги кўп ва хўп ёзилди. Бу чиқишларнинг таъсир доираси нечоғлик бўлмоқда, билмадигу бизни қизларимизнинг маънавий дунёқарашга оид яна бир жиҳат ўзига тортди. Аслида бу тўғрида ёзиш ҳам бироз ноқулай. Шундай бўлса-да, матбуот нашрларини кундан-кун «безаб» бораётган дил изҳорлари кишини безовта қилади. Кўпчиликнинг ҳафталик ҳамроҳига айланган нашрларда турли қизиқарли мавзулар билан бирга «Муҳаббат бекати», «Дил изҳори» каби саҳифалар ҳам борки, ёшларимиз унга бефарқ қарай олишмайди.\n«Қиз боланинг изҳори ғалати туюлса керак. Аммо... Юрагимдаги ғалаёнга ортиқ чидолмайман. Фахриддин, мен сизни яхши кўраман. Кимлигимни вақти келганда билиб оласиз...» деб ёзади кейинги мактуб соҳибаси. Ҳақиқатан ҳам, қиз боланинг севги изҳор қилиши ҳар қандай йигитни ҳам ҳушёр торттиради. Аммо турмуш ўртоғининг ҳатто уйланганини эшитганда ҳам ўзбекона ибосини унутмаган Кумушнинг оғзидан бирор марта «Севаман» деган сўз чиққанмиди? Бир неча ойлаб севгилисини кўрмаса-да, «Чидолмайман» деганмиди у?\n«Севимли хонандам...! Қўшиқларингиз, табассумингиз мухлислар дилини сел қилади. Нега сўнгги пайтларда телевидениеда ҳам, газетада ҳам интервю бермай қўйдингиз? Биз томонларга қачон гастрол сафари билан келасиз? Бораман дегандингиз. Қанча кутайлик?»\n«...нинг «...» филмидаги ролини кўриб, унга нисбатан қизиқишим янада ошди. Кўзлари, ажойиб табассуми, ёқимли чеҳраси қизларни беЪетибор қолдирмаслиги аниқ.» Аслида Яратган ҳар бир ишда эркакни ташаббускор қилиб яратган. Наҳотки, бизнинг номусимиз саналган қизларимиз табиатнинг ана шу қонунига қарши чиқиб бўлмаслигини уқмаганлар?\nҲозир сайтимизда 169 та меҳмон бор, сайт аъзолари эса йўқ


УЕФА стадионларда қурбонлик қилишни тақиқлади / CHAMPIONAT.asia\nУЕФА стадионларда қурбонлик қилишни тақиқлади\nУЕФА Қарағанданинг «Шахтёр» футбол клубини стадионларда қурбонлик қилинишига йўл қўйилмаслиги ҳақида огоҳлантирган.\nThe Guardian нашри сайтидаги хабарга кўра, УЕФАнинг мусобақалар бўйича директори Жоржо Маркетти «Шахтёр» номига йўллаган мактубида, агар янги қурбонликлар амалга ошириладиган бўлса, клубга нисбатан жазо чоралари кўрилиши мумкинлигини билдирган.\nМаркеттининг ёзишича, бир қатор урф-одат ва маросимлар одамлар тасаввурига сингиб кетган бўлиши мумкин, бироқ бу ҳолат ушбу маросимларни футболга ҳам алоқаси бўлиши кераклигини билдирмайди. «Майдонда ёки стадионда қурбонлик қилиш мутлақ ўринсиз ва бунга йўл қўйилмайди», – дея хулоса қилган УЕФА директори.\nУЕФА «Шахтёр»га нисбатан огоҳлантиришларини «Жониворлар билан этикага оид муносабатда бўлиш тарафдорлари» (PETA) ташкилоти футбол стадионларида жониворларни маросим доирасида қурбон қилишни тақиқлаш ҳақидаги талабидан сўнг чиқарган.\nPETAнинг мурожаати Шотландиянинг «Селтик» жамоасига қарши ўйин олдидан Остонадаги стадионда қўй қурбонлик қилингани маълум бўлганидан сўнг эълон қилинган эди. 20 август куни ўтказилган ўйин 2:0 ҳисобида Қозоғистон клуби ғалабаси билан якунига етган.\nЖавоб ўйини олдидан «Шахтёр» бош мураббийи Виктор Кумиковдан, жамоа ўйинчилари ва мураббийлари яна қўй сўйиш нияти бор-йўқлиги ҳақида сўрашди. Кумиков: «Ҳа, эҳтимол», – деб жавоб берди. Қозоқлар қўйни қаердан топишмоқчи эканлиги ҳақидаги саволга мураббий, Шотландияда қўйлар кўплиги ва бу борада муаммо юзага келмаслигини айтиб ўтган.\nЖавоб ўйини 28 август куни Глазгода бўлиб ўтади. Агар ўйин қарағандаликларни қониқтирадиган ҳисобда якунига етса, «Шахтёр» Европа Чемпионлар лигаси гуруҳ босқичига чиққан Қозоғистоннинг илк жамоасига айланади.


09:18 / 20.05.2016 | Abdurahim | 1521\nАссалому алайкум! Агар мен спирт чиқарадиган ташкилотда компьютер мутухассиси бўлиб ишласам, оладиган маошим ҳаром бўлмайдими?\nСпирт турли нарсалардан олинади.\n1-Узум, ҳурмо, буғдой ва асал. Улардан тайёрланган маст қилувчи ичимликлар билиттифоқ ҳаром бўлиб, уларни бирор нарсага дори воситасида фойдаланиш ҳам ҳаром.\n2-узум ва ҳурмодан тайёрланган. Бу билиттифоқ нопок. У аралашган даво ҳам нопок бўлади. Уни ичиш ҳам ҳаром. Жуда ҳам мажбур ҳолатда моҳир табиб бирор беморга “Бундан бошқа шифо бўладиган даво йўқ” деса, зарурат миқдорича ушбу спиртдан аралаш дорини истеъмоли жоиз. “Ниҳоя” китобида “Заҳира”дан нақл қилиниб : “Ҳаром нарса билан даволаниш, унда шифо борлиги аниқ ва бундан бошқа даво йўқ бўлган суратда жоиздир” дейилган. (Баҳрур роиқ).\n3-юқоридаги узум ва ҳурмодан бошқа нарсалардан олинган спирт масалан буғдой, асал. Унинг пок ва нопоклиги ҳақида уламолар ихтилоф қилганлар. Абу Ҳанифа ва Абу Юсуф роҳимаҳумаллоҳлар наздларида бундай спирт покдир. Маст бўлиш мақсадида ичилса жоиз эмас, лекин даво сифатида истеъмоли жоиздир. Имом Муҳаммад наздларида бундай спирт нажосати ҳафифадир. Фатво имом Муҳаммаднинг қавлига кўра берилган бўлсада, умумий балво қоидасига кўра, спирт аралаштирилган дориларни маст бўлиш мақсадидан ташқари даволаниш ўринларида фойдаланиш жоиздир. Гарчи тақво ва эҳтиёткорлик имом Муҳаммаднинг қовлида бўлсада.\nШариатимизда икки нарсани асосий қоида қилиб олинган.\nИккинчиси : Асли ҳалол бўлган нарсалар бирор йўл билан ҳаром қилинганлиги собит бўлмаса, ҳалоллигича қолади. Валлоҳу аълам!\nҳалол ва ҳаром ҳақида муҳим савол


Видеоўйинларга кўчган машҳур фантастик кинолар - Terabayt.Uz\nВидеоўйинларга кўчган машҳур фантастик кинолар\nИлмий-оммабоп романлар, видеоўйинлар ва фильмлар муаллифлари ўз асарларида инсониятни кўп бор ер юзидан йўқ қилиб юборишган. Иш фақат ядро уруши билан чеклангани йўқ, албатта. Муаллифлар ерда ҳаётнинг тугаши билан боғлиқ айрим назариялардан шу қадар илҳомланиб кетишдики, энди улар охирзамон ҳақида ҳақиқатан ҳам жиддий ўйлай бошлашди.\nМашиналар одамлардан батарея ясайди\nҒоя қаердан? “Матрица” трилогияси\n1999 йилда кинотеатр экранларига «Матрица» жангари лентаси чиқди. Фильм юракни эзадиган келажак ҳақида эди. Унда сунъий интеллект инсониятни қулга айлантиради. Кино бир зумда машҳур бўлиб кетди. Фантастик адиб Айзек Азимовнинг асарларидаги ғоялардан ҳамда Мамори Осининг “қурол-аслаҳалардаги шарпалар”и дан илҳом олган режиссёр Вачовскилар машиналар исёнини илмий-фантастик жангари фильмида мужассамлаштира олишди.\n«Матрица»ни яратувчиларнинг версияси бўйича 21 асрда роботлар инсониятга қарши исён кўтаришга қарор қилади. Машиналарга қарши муваффақиятсиз курашлардан кейин одамлар темиртанларни электрқувватисиз қолдириш мақсадида сайёрани қўёшдан тўсиб қўйишга мажбур бўлади. Инсонларга қастма-қаст роботлар электроэнергияни энди бошқача усулда, яъни инсонларнинг ўзидан ола бошлайди.\nИнсонни батарейкага айлантирар экан, машиналар одамларни адоқсиз сунъий уйқуга мубтало қилади, яъни Матрицага айлантиради. роботлар исканжасидан қутилиб чиққанлар учун ердаги ягона хавфсиз жой бу Сеоне эди, инсоният урушларга барҳам берувчи даҳони кутаётганди.\n«Матрица» кўплаб видео ўйинлар ва кино-лойиҳа муаллифлари учун ғоявий илҳомлантирувчи манбага айланди. 2003 йилда Вачовскилар самовий фантастика сериали «Аниматрицаларига» продюсер бўлишди. Ушбу сериалда машиналарнинг инсонлар билан қарама-қаршилиги тўла очиб берилган.\nОдамлар нефтсиз ақлдан озишади\nҒоя қаердан: “Ақлдан озган Макс” фантастика\nРежиссер Жорж Миллернинг фикрича, бир кун келиб нефть тугайди, ўшанда одамлар ақлдан озади. «Ақлдан озган Макс»да ким рулда бўлса, ўша одам яшаб қолади. Қароқчилар изғиб юрган йўлларда автомобиль инсон учун чин маънода ягона ишончли дўст бўлади. Келажакда жиноятчилик шу қадар кенг тарқалганки, адолат эртакдек туюлади. Одамлар машина ғилдирагига янги резина олиш учун ҳам бир-бирини ўлдиришга тайёр туради.\nАгар буларнинг барчаси сафсата, одамлар автомобиль учунгина бир-бири билан ёқалашмайди, деб ўйласангиз, унда Жорж Миллер бу борада сиз билан баҳс бойлашган бўларди. 1973 йилда ўсмир Жорж ўзининг юрти Австралияда нефт инқирозининг гувоҳи бўлади. Унинг кўз ўнгида автомобилга ёқилғи қуйиш шахобчаларида одамлар биринчи бўлиб ёқилғи олиш мақсадида бир-бирини калтаклашади. Ўшанда одамларни на нарх, на навбат, ва на қонун тўхта оларди. Айнан ўшанда Миллернинг ҳаёлига одамлар шахсий транспорти учун охирги нафасигача курашиши ҳақида картина яратиш ғояси келади.\nЎҚИНГ: Сунъий онг сизга тўлақонли ҳамсуҳбат бўлмоқчи\n«Ақлдан озган Макс» картинаси «Илая китоби», «Йўллар», Fallout ўйин сериалини ҳатто «Саргузаштлар вақти» мультфильмини яратишга туртки берди.\nЯна икки минг йилдан кейин сайёрамизни маймунлар эгаллайди\nҒоя қаердан: “Маймунлар сайёраси” фантастика\nШу номдаги роман асосида 1968 йилда олинган «Маймунлар сайёраси» картинасида инсонга унчалик ҳам дўст бўлиб кўринмайдиган шимпанзелар намойиш қилинганди. Биринчи фильм сюжети одамсимонларнинг келажакда олий ирққа айланиши ҳақда юзаки ҳикоя қилади. Бироқ инсоният қул қилинишининг тўлиқ тарихи 2011 йилда «Маймунлар сайёрасида исён» киносида кенг баён қилинади.\nФильм сюжети бўйича, Альцгеймер касаллигига қарши дори-дармон қидириш мақсадида олимлар маймунлар устидан генетик тажриба ўтказадилар. Ихтиро қилинган вакцина туфайли маймунлар жуда тез ривожлана бошлайди ва қафаслар ҳам улар учун тўсиқ бўлолмай қолади. Тажриба ўтказилаётган маймунлар лабораториялардан қочишга қарор қилишади. Одамларгачи, одамларга нима бўлади? Ўйлаб топилган вакцина инсоният учун ҳалокат келтиради. Эпидемия Сайёрамиз аҳолининг катта қисмини нобуд қилади, натижада маймунлар сон бўйича устун ирқга айланади.\nДарвин назариясининг тескариси фантастика ишқибозларини шунчалик қизиқтириб қўйдики, натижада қатор фантастик кинолар суратга олинди. Маймунлар сайёраси ҳақида нақ тўққизта тўлиқ метражли кино суратга олинган. Инсоният маймунлар томонидан қул қилиниши тарихи “Юлдузлараро жанг” фильмларичалик машҳур эмас, албатта. Лекин шунга яқинлашай деяпти.\n«Ғазаб вируси» одамларни зомбига (манқурт)га айлантиради\nҒоя қаердан: “28 кун ўтиб”\n«28 кун ўтиб» зомби-апокалипсис ҳақидаги биринчи кино эмас, лекин айнан шу кино илмий нуқтаи-назардан инсониятни йўқ қилиб юборишни кўрсатиб берган. Агар классик «Мурдалар ўйғониши» киносида библия мавзуси талқин этилган бўлса, Дэни Бойлнинг шундай бўлиб қолишига генетик тажрибалар айбдор бўлади.\nФильмда олимлар пала-партиш иш қиладилар ва янги «Валиум» ўрнига «Ғазаб вирусини» яратадилар. Тажриба шимпанзелар устида олиб борилади, улар бир одамни тишлаб олади ва шундан кейин эпидемия бошланади. Назоратдан чиқиб кетган вирус Англия бўйлаб жуда тез тарқалади ва мамлакат аҳолисининг катта қисмини нобуд қилади.\n«Ғазаб вируси» асабга таъсир қилади, уни доимий тажовузкор қилиб қўяди ва у атрофдагиларга нисбатан кўр-кўрана нафрат билан қарайдиган бўлади. Вирусга асос қилиб Эбола безгаги олинади, чунки у ўхшш симптомларга эга — тананинг қуриб қолиши ва кучли қон кетиш, жумладан кўздан. «Эбола вируси»га ўхшаб, «28 кун ўтиб» киносидаги эпидемия ҳам қон орқали юқади.\nКинонинг биринчи қисми томом бўлгандан кейин, унинг давоми — «28 ҳафта ўтиб» картинаси ҳам намойиш қилинди. “Ғазаб вируси” Буюкбритания аҳолисининг катта қисмини нобуд қилгач, бошқа мамлакатларга ҳам ўтади.\nМурдаларнинг кўринмаганига қарамай, «28 кун ўтиб» киноси айнан зомби-жанрга катта таъсир кўрсатди. Кинодаги ғоя машҳур Left4Dead видеоўйинига кўчирилган.\nЯдровий урушдан кейин одамлар метро бекатларида яшай бошлайди\nҒоя қаердан: “Метро 2033”\n2005 йилда чиққан Дмитрий Глуховскийнинг «Метро 2033» номли романи бутун бошли фантастик киноларнинг дебочасига айланди. Китоб ядро урушидан омон қолиб, метроларда яшаётган одамлар ҳақида ҳикоя қилади.\nИнсониятнинг қолганлари ер остида ўз цивилизациясини яратади.\nБу ерда тинч аҳоли яшаётган бекатлар ҳам бор, лекин метронинг аксарият ҳудудлари жиноий гуруҳлар томонидан эгаллаб олинган. Одамлар яшаб қолишни — сабзавот етиштиришни, зимистон қоронғиликка мослашишни ва емак топишни ўргандилар. Ўз ҳаётини хавф остига қўйиб, юқорига, мутантлар эгаллаб олган ҳудудларга чиқишга муваффақ бўлган сталкерлар дори-дармонни қидиради. Метродан бошқа жойларда тирик одамлар қолмайди. Радиация таъсирида жонзодлар ва ўсимликлар мутацияга учраб, қўрқинчли монстрларга айланади. Улар вақти-вақти билан пастга одамлар яшаётган ертўлага ҳам муралаб қўяди.\nЯдро уруши мавзуси роман ёзилишидан ҳам аввал кўтарилган эди, лекин айнан адиб Глуховский тирик қолганларни мана шундай ностандарт шароитга ўтказади. «Метро 2033» романи бир неча тилга таржима қилинган ҳамда Россия ва бошқа мамлакатларда ҳам ўз ўқувчиларига эга. Ушбу китоб ғояси бўйича 2010 йилда видеоўйин яратилган эди. Ўйин танқидчилар ва геймерлар томонидан яхши баҳоланди. Ўнчалик кўп сотилмаган бўлса-да, аммо ўзининг фанатлари бор. Келаси йили дастурчилар ўйин сериясининг давомини тайёрламоқчи.\nЎҚИНГ: “Симсиз”лашаётган дунё улкан техно-инқилоб бўсағасида\n#Видео ўйинлар #кино #фантастика


UZIMEI, интернет, мобил алоқа, рақамлаштириш бўйича ва бошқа саволларга АКТ вазирлиги жавоб берди - Terabayt.Uz\nUZIMEI, интернет, мобил алоқа, рақамлаштириш бўйича ва бошқа саволларга АКТ вазирлиги жавоб берди\nЎзбекистон Республикаси ахборот технологиялари ва коммуникацияларини ривожлантириш вазирлиги 2019 йил 4 ноябрь куни матбуот анжумани ўтказди, деб ёзади Xabar.uz нашри. Унда Ахборот технологиялари ва коммуникацияларини ривожлантириш вазири ўринбосари Қ.Юлдашев ҳамда вазирликлик тизимидаги бошқа мутахассислар журналистларнинг саволларига жавоб беришди.\nЎҚИНГ: Ўзбекистонда симли ва мобил интернетни кенгайтиришга ZTE ёрдам беради\n«2019 йили 2000 километрли режани йил охиригача 10 000 километрга бажаряпмиз. 2020 йилда эса кўрсаткич икки баравар ошади: 20 000 километрга яқин оптик толали линиялар қурамиз. Шунда Ўзбекистонда рақамли инфратузилмадан фойдаланувчиларнинг сони ўртача 65 фоизга етади», – деди Қаҳрамон Юлдашев.\n«Буларнинг ҳаммасини бир йилнинг ўзида қамраб олиш ҳам техник, ҳам молиявий томонлама осон эмас, шунинг учун ҳам биз буни йилларга бўлганмиз. 2019 йилнинг ўзида умуман ҳеч қанақа алоқа йўқ аҳоли пунктларини 5 та мобил алоқа операторига тақсимлаб бердик. Ҳар ойда улар ҳисобот бериб боради», – деди Қаҳрамон Юлдашев.\nМуҳаммад ал-Хоразмий номидаги Тошкент ахборот технологиялари университетида ҳам хориж билан ҳамкорлик яхши йўлга қўйилган: айни пайтда 16 нафар чет эллик профессор-ўқитувчи бу ерда дарс беряпти. Бундан ташқари, университетда Ўзбек-Беларусь қўшма факультети ташкил этилиб, 2019/2020 ўқув йилида 505 нафар талаба ўқишга қабул қилинган.\nЎҚИНГ: Интернет тезлиги нега кўрсатилганидан паст? «Ўзбектелеком» расман изоҳ берди!\n#IMEI #Муҳаммад Ал-Хоразмий номидаги Тошкент ахборот технологиялари университети #Ўзбекистон Республикаси Ахборот технологиялари ва коммуникацияларини ривожлантириш вазирлиги #янги технологиялар #Амити Университети #Uzimei.uz #IT-парк


Шавкат Мирзиёев тадбиркорларни қўллаб-қувватлаш бўйича қатор чораларни эълон қилди - Anhor\nAnhor Все посты Шавкат Мирзиёев тадбиркорларни қўллаб-қувватлаш бўйича қатор чораларни эълон қилди\nШавкат Мирзиёев тадбиркорларни қўллаб-қувватлаш бўйича қатор чораларни эълон қилди\nРоссия, Украина ва Беларусь билан ишлаётган Ўзбекистон компаниялари жорий йил охиригача қатор жарима санкцияларидан озод этилади. Бу ҳақда Шавкат Мирзиёев 31 март куни видеоселектор йиғилишида маълум қилди, дея хабар беради давлат раҳбарининг матбуот котиби.\nЙил якунига ушбу мамлакатлар билан ишлаётган корхоналарга дебитор қарздорлиги учун жарима қўлланилмайди. Ушбу мамлакатлар билан ишлаётган экспортчиларнинг банк кредитлари бўйича қарздорлиги узайтирилади, пеня ва жарималар ундирилмайди.\nПрезидент ташқи хатарларни пасайтириш учун тадбиркорларни қўллаб-қувватлаш бўйича қатор чораларни эълон қилди:\nдавлат дастурлари доирасида мева-сабзавот етиштиришга, оилавий тадбиркорлик, ипотека ва таълимга ажратиладиган кредитлар ҳажми ва имтиёзли ставкалари сақлаб қолинади;\nсолиқ маъмурчилиги доирасида омбордаги товарларнинг ҳисобини, ва кодларини мажбурий юритиш, мулклар ҳамда ижара шартномаларини электрон рўйхатдан ўтказиш каби янги механизмлар бўйича жарима ва бошқа таъсир чоралари йил якунига қадар қўлланилмайди.\nПрезидент ўтган ҳафта Тошкент инвестиция форумида кўп миллиард долларлик шартномалар ва келишувларига эришилганини қайд этди. Шунингдек, кўплаб хорижий тадбиркорлар Ўзбекистонда ўз бизнесини бошлаш ёки ривожлантириш бўйича ташаббус билан чиққан. Шу муносабат билан Мирзиёев мутасаддиларга қуйидагиларни топширди:\nбир ой муддатда Европа, Хитой, Ҳиндистон, Туркия, Корея, Япония компаниялари билан музокаралар ўтказиб, уларнинг ишлаб чиқариш занжирига қўшилиш бўйича амалий ишларни бошлаш, бу ишларга хориждаги элчиларимизни ҳам фаол жалб этиш;\nэркин иқтисодий зоналарда улгуржи савдо компаниялари фаолияти учун имконият яратиш ва уларга имтиёзлар бериш;\n1 июлга қадар Навоий, Самарқанд, Тошкент вилояти ва 1 сентябрга қадар Бухоро ва Сурхондарёда қўшни мамлакатлар бозорига маҳсулот етказиб берувчи улгуржи савдо ҳудудини ташкил этиш топширилди.\n“Халқаро молия бозоридаги ҳозирги нобарқарор вазиятда четдан маблағ жалб қилиш ниҳоятда қийин бўлади. Бундай шароитда ўзимизда бор ресурслардан самарали ва тўлиқ фойдаланиш шарт”, – деди президент. Ҳозирги кунга қадар қиймати 9 миллиард доллар бўлган 105 та лойиҳа доирасида жалб этилган маблағлар ишлатилмасдан тургани ёки чўзилаётгани кўрсатиб ўтилди. Бир ой муддатда ҳар бир лойиҳани ўрганиб, уларни жадаллаштириш топширилди. Бунда, самарасиз ва истиқболсиз лойиҳаларни тугатиш бўйича таклифлар тайёрланади.\nРулда ухлаб қолган ва иккита пиёдани уриб кетган фуқарога нисбатан жиноий иш қўзғатилди


Бағдодда ҳамма жой тинчми? Маст ҳолатдаги безори қўлга олинди - xabar.uz\nБағдодда ҳамма жой тинчми? Маст ҳолатдаги...\n21.06.2020 06:16 0 2033\n15 июн куни соат 15:30 да 50 ёшли С.А. спиртли ичимлик истеъмол қилиб, маст ҳолда Бағдод тумани Олмазор кўчасида 44 ёшли С.М. билан ўрталарида келиб чиққан жанжал вақтида жамоат жойида жамиятда юриш туриш қоидаларини қасддан менсимасдан умум эътироф этган ахлоқ қоидаларини бузиб, ҳеч бир сабабсиз 44 ёшли С.М.ни бош ва юз соҳаларига уриб, тан жароҳати етказган. Бу ҳақда ИИВ ҳузуридаги Тергов департаменти Ахборот хизмати хабар берди.\nҲолат юзасидан Бағдод тумани ИИБ ҳузуридаги Тергов бўлими томонидан С.А.га нисбатан Ўзбекистон Республикаси Жиноят кодексининг 104-моддаси 2-қисми «е» банди (қасддан баданга оғир шикаст етказиш) билан жиноят иши қўзғатилган.\nФуқаро С.А.га нисбатан айб эълон қилиниб, «қамоққа олиш» тарзидаги эҳтиёт чораси қўлланилган. Ҳозирда жиноят иши бўйича дастлабки тергов ҳаракатлари олиб борилмоқда.


Кейинги бекат - меровлик босқичи - blog.xabar.uz\nКейинги бекат - меровлик босқичи\n...Агар бу босқичдан ҳам ўтиб олсак, кейинги бекат ижобий бўлиши тайин. Муносиб кадрлар келади, профессионализм ютиб чиқади...\nБиласизми, нега ижтимоий тармоқда (ҳаётдаям) одамлар исломий ва ғарб дунёсини таққослаб тортишаверишади. Чунки улар ўз тартиб-қоидаларига эга давлат ва жамият хаёлида яшашади, уни амалиётга кўчиришни, барчанинг ҳаёт тарзига айланишини исташади.\nКаминанинг ҳам кўп қатори азалдан кичик бир орзучаси бўлган. Шундай жамиятда яшасакки, қонун деган матаҳ оёғимиз остидан бошимизга кўтарилса, уюшмалар тузиш ва сайловлар адолатли ўтса, э-э-энг асосийси, тушовланган матбуотимиз бор камчиликларни фош этувчи жамият санитарига айланса. Майли, қолгани амалга ошмасаям, учинчисини кўрсак, қанийди. Чет тилидаги нашрлар ва прокси билан очиладиган сайтларни ўқишга берилганлигим туфайли “Оммавий ахборот воситалари” эмас, “Оммавий ташвиқот воситалари” (Карим Баҳриев ибораси) ҳолига ачиниш талабалигимдаёқ шаклланган, қолаверса, бизда исталмаган маълумотлар дунёқарашим, ақидам ва маънавиятимга путур етказиб улгурган эди.\nСиз бир тасаввур қилинг: ўша кун келса, ҳеч бир фуқаро мажбуран ишлатилмайди; маҳбуслар калтакланмайди; кириш имтиҳонларида адолат қарор топади; муҳтожларга кўмаклашувчи уюшма тузсангиз, прокуратура чақиртириб пўписа қилмайди; уюшма нима бўпти, керак бўлса, ўз ҳаракатингиз, партиянгизни туза оласиз; фуқаронинг қонини ичаётган монополистларни губкадаги сувдек сиқиб ташлаймиз; бюджет ташкилотларга ажратилаётган пуллар қаёққа сарфланишини билиш имконига эга бўламиз; давлат тузилмасидан уруғ-аймоқчилар кураб ташланади; газета-журналга фуқаронинг ишончи тикланади. Негаки барча нуқсонни фош қилувчи ОАВ росмана тўртинчи ҳокимиятга айланади. Журналист бу жамиятнинг ҳолатини ёритувчи чироқдир, унинг ёрдамида юқоридаги қатлам пастки қатламни кўради, кўргач, табиийки, муносабат билдиради, чора кўради (муҳтарам ўқувчи, эҳтимол, сиз журналистика назариясини мендан ўн баробар яхши билувчи профессионалдирсиз, фикрларимни бир ҳаваскорнинг жўнгина тушунчаси деб қабул қилинг). Ҳокимбуванинг ноқонуний амалини ҳамма нашрлар уриб чиқса, узр сўрамай иложи йўқ; маҳбуслар калтаклангани ҳаммаёққа ошкор бўлса (суд тиббий экспертизаси эркин, фото ва аудиодалиллар бор) ҳукумат дарҳол зўравонларнинг думини тугади; журналистлар “Сариқ девни миниб”даги милиционер Ҳошимжон Рўзиев каби сеҳрли қалпоқчасини кийиб, одам оёғи етмас кабинетларга киради ва инвесторга йўл бермаётган бюрократлару монополистларни фош қилиб ташлайди; инвестор тиқилиб кетгач, юртимизда ишсизлик барҳам топади. Эҳ-ҳе, чўллар бўстонга, даштлар гулистонга айланади... Барибир бу турғунлик босқичи ортда қолиб, ошкоралик ва изчил тараққиёт босқичи бошланиши муқаррар.\n...Икки йил бурун ёз охирлаётганда Рио-де Жанейрода боксчиларимизнинг зарбаси орқасидан бир қанча ринг тождорлари ва яна бир тождор қулади. 32 млн аҳоли қувончнинг орқасидан қайғуга ботди. Яширмайман, хафа бўлганим йўқ, буни умидбахш хабар деб қабул қилдим. Ниҳоят, бизнинг давлат ва жамиятда қон алмашади, акс ҳолда айниган қон танани ишдан чиқариши, томирга тиқилиб ётган шлаклар инсулт ёки инфарктга етаклаши ҳеч гапмас эди. Ана энди ОАВни кўрамиз, давринг келди журналистика.\nҲақиқатан ҳам сўнгги йилларда журналистиканинг тушови ечилиб, учишга урина бошлади. Тўғри, у астойдил учса, кимларнинг бошини чўқиши тайин бўлгани учун жиловни тортиб туришибди, бироқ бугунги ҳолатни уч йил олдин орзу қилардим. Ўша кунлар келишини кутяпман, аммо журналистика призмасидан қараганда тараққиёт босқичигача яна бир оралиқ бекат борлигини ҳисобга олмаган эканман.\nЭнди ҳолатни кўринг. Танқид ҳам бор, таҳлил ҳам бор, ҳамма камчиликларни уриб ётибди. Журналистлар буниси ҳоким, униси вазир, деб истиҳола қилиш босқичидан ўтди. Аммо уни эшитадиганлар “кўз - кўр, қулоқ - кар” режимини ёқиб олиб, бамайлихотир ишлашмоқда. Бугун ҳокимбува “Ўқитувчи ва дўхтирнинг пахтага чиқиши – жиноят”, деб оташин оҳангда таъкидлайди. Бироқ эртага айни ўшалар “қалб амри билан” пахтага жўнайди. Терговда қийноқ қўллаш мумкин эмас, аммо “ичкари”дан калтак еб чиқса, “йиқилиб тушган”, деб хулоса ясалади. Ўқитувчи ўлгач, мажбурий меҳнат қонун билан батамом тугатилгани қайта-қайта тилга олинади, бироқ излар босилгач, марҳуманинг ҳамкасблари яна “ўз хоҳиши билан” кўча тозалашга чиқади. Порталга бирор ташкилотнинг бир қучоқ муаммосини ёзасан, “ўрганиб чиқиб, тегишлича чора кўрилсин”, деган штамп жавоб қайтади ва арз-ҳол бумерангдек учиб яна ташкилотнинг ўзига тушади. Деҳқонларнинг пиёзи касод бўлибдими – ёрдам берамиз, 400 сўмдан сотиб оламиз, кўнмасангиз, ўзингиз биласиз, биз ёрдам бердик. Масжид ва болалар масаласими – биз бажонидил халқ истагини тинглаймиз, бироқ ғўр болалар масжидда тўполон қилиб катталарни чалғитса, муқаддас масканни ифлослаб қўйса, гуноҳ ёзилмайдими? Фалон амалдор фалон миллион пулни ўзлаштириб юборибди – вайй, ёмон бўлибди-да, майли, бир сафар кечирамиз, бошқа қилмасин. Ҳа, бемалол фош қилаверинг, ёзинг, асло қўрқманг, бироқ натижани кафолатламаймиз. Ўйлаб қарасам, бу ҳам ҳисоблашишга арзигулик бир “переходной” босқич экан. Меровлик босқичи, беюзлик, карлик, гаранглик, билиб билмасликка олиш босқичи...\nАгар бу босқичдан ҳам ўтиб олсак, кейинги бекат ижобий бўлиши тайин. Муносиб кадрлар келади, профессионализм ютиб чиқади. Ҳа, агар, ўтиб олсак. Ҳамма ўтган, бир ҳам ўтамиз. Бу кун кечагисидан яхшироқ, аммо бунақасини орзу қилмаганмиз, эртага бундан яхшироқ бўлади, яхшироқ бўлиши шарт.\n4.42 / 23\n4.41 / 23\n4.55 / 25\nIshqilib keyingi bekatda hozirgi ta'lim tizimining merov rahbarlari tushib qolsa bo'ldi. Blogpost ajoyib chiqibdi. Muallifga omad tilayman.\n5 Нигора Умарова 31/05/2018\nБлогпостга семиз беш баҳо...\n4.5 Мақсуд Саломов 31/05/2018\n4 Давронбек Тожиалиев 01/06/2018\n4.5 Беҳзод Қобулов 01/06/2018\n5 Шунқор Чориев 01/06/2018\n5 Тўлқин Юсупов 01/06/2018\n5 Қаҳрамон Асланов 01/06/2018\n5 Олимжон Солижон ўғли 01/06/2018\n4.5 Мансур Тангишов 01/06/2018\nТасвирлаш ва мисоллар жуда чиройли. Муаллиф кескин фикрлар билдириши ҳақиқатда журналистикада етишмаётган дадиллик аслида. Мавзуга оид суратлардан ҳам фойдаланинг кейинги сафар.\n4.5 Уйғун Ғафуров 01/06/2018\n5 Адҳам Отажонов 01/06/2018\n5 Музаффар Назаров 01/06/2018\n4.5 Саид-Абдулазиз Юсупов 02/06/2018\n4 Шерзод Шерматов 02/06/2018\n5 Нодир Закиров 02/06/2018\nRahmat. 'Крик души!'\n9 та фикр


Британия қироличаси тахтни ўғлига топширишни бошлагани айтилди | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nБритания қироличаси тахтни ўғлига топшир...\n22:49 / 06 Dec\nБритания монархиясини ўрганувчи тарихчи Эд Оуэнснинг фикрича, Британия тахти қиролича Елизавета II’дан унинг ўғли шаҳзода Чарльзга топширилиши бошланган. Бу ҳақда Daily Express нашри хабар берди.\n“Қироличанинг ўлими қироллик уйида инқироз келтириб чиқармайди. Чарльзга тахтни рамзий топшириш жараёни бошланган”, деб айтган Оуэнс. У охирги вақтда шаҳзода тез-тез турли тадбирларда онаси ўрнига иштирок этаётганига ва унвонларни бериш вазифасини ўз зиммасига олганига эътибор қаратган. Аввал бу билан қиролича шуғулланган.\nТаъкидланишича, тарихчининг бундай изоҳларига 95 ёшли қироличанинг саломатлиги ёмонлашаётгани сабаб ҳисобланади. Октябрда шифокорлар Елизавета II’га оммавий тадбирлардан дам олишни тавсия қилишган. Шундан кейин монарх Шимолий Ирландияга сафарини, БМТнинг Глазгодаги иқлим бўйича саммитига ташрифини бекор қилган ва шифохонага текширувга ётган. Ноябрда қиролича хотира куни муносабати билан ўтган тадбирларда ҳам иштирок этмаган. Расман бу қироличанинг белидаги оғриқ билан тушунтирилган.\nАввалроқ экспертлар шаҳзода Чарльзнинг қирол бўлиш имкониятига шубҳа билдиришган. Тарихчи Мартин Винер унинг тахтга ўтириши Бирлашган қиролликнинг парчаланишига олиб келиши мумкинлигини айтган.\nШаҳзода Чарльз Елизавета II’нинг тўнғич ўғли бўлиб, қиролича ўлимидан кейин тахт унга ўтади. Қироличанинг яна уч фарзанди бор: қиролича Анна, шаҳзодалар Эдвард ва Эндрю. Британия тахтига даъвогарлар қаторида Чарльздан кейин унинг ўғли шаҳзода Уильям туради.


008. Анфол сураси\n1-оят. «(Эй Муҳаммад алайҳиссалом), Сиздан ўлжалар ҳақида сўрайдилар. Айтинг: «Ўлжалар Аллоҳ ва Пайғамбарникидир. Бас, Аллоҳдан қўрқинггиз ва ўз ораларингизни ўнглангиз! Агар мўмин бўлсангизлар, Аллоҳ ва Унинг Пайғамбарига бўйсунингиз!»\nСаъд ибн Абу Ваққос (розияллоҳу анҳу) айтади: − Бадр кунида биродарим Умайр ўлдирилди. Саид ибн Ос ҳам ўлдирилди. Мен унинг қиличини олиб Расулуллоҳга (соллаллоҳу алайҳи васаллам) келтирдим. У киши: «Бор, уни қўлга киритилган нарсалар ичига ташла», дедилар. Мен қайтдим. Акамнинг ўлимидан ва ўлжамни олиб қўйилишидан Аллоҳ биладиган тушкун ҳолатда эдим. Озгина юрган эдимки, Анфол сураси нозил бўлди. Шунда Расулуллоҳ (соллаллоҳу алайҳи васаллам): «Боргин-да, қиличингни ол», дедилар.\nИкрима ибни Аббосдан ривоят қилади: − Бадр кунида Расулуллоҳ (соллаллоҳу алайҳи васаллам): «Ким фалон, фалон ишни қилса, фалон, фалон нарса бўлади», деганларида ёш жангчилар жангга кетишди. Қарилар эса байроқлар олдида қолишди. Ғаниматлар қўлга киритилгач, ёшлар ўлжаларини талаб қилишди. Шунда ёшлари катта жангчилар: «Ўзингизни биздан устун қўйманглар, биз байроқлар остида эдик, агар енгилсанглар, биз сизларга ёрдамчи бўлардик», дейишди. Шунда Аллоҳ ушбу оятни нозил қилиб, улар ўлжани тенг тақсимлади.\nУбода ибни Сомит (розияллоҳу анҳу) айтади: − Бадр кунида душман енгилди. Бир тоифа мусулмонлар уларни ўлдириш учун қувиб кетишди. Бир гуруҳи эса Расулуллоҳни (соллаллоҳу алайҳи васаллам) қўриқлаб турдилар. Улар аскарлар ва ўлжаларни қўлга киритиб қайтишди. Аллоҳ душманни кетказиб, қувиб кетганлар қайтишгач: «Биз душманни қувиб борганимиз учун ўлжа бизники бўлади. Биз сабабли Аллоҳ душманни енгди ва кетказди», дейишди. Шунда Расулуллоҳни (соллаллоҳу алайҳи васаллам) ўраб турганлар: «Аллоҳга қасамки, ўлжага биздан кўра ҳақлироқ киши йўқ. Биз Расулуллоҳ (соллаллоҳу алайҳи васаллам)ни қўриқлаб турдик. Шунинг учун душман у кишига тўсатдан ҳужум қила олмади», дейишди. Ўлжа ва аскарларни қўлга киритганлар эса: «Аллоҳга қасамки, биздан кўра ҳақлироқ эмассиз. Ўлжани биз қўлга киритиб эга бўлдик.У бизникидир», дейишди. Шунда Аллоҳ ушбу оятни нозил қилди. Ўлжа тенг тақсимланди.\n17-оят. «Бас, (эй мусулмонлар), уларни сизлар ўлдирмадингиз, балки Аллоҳ ўлдирди. (Эй Муҳаммад алайҳиссалом, уларнинг юзига қўлингиздаги бир сиқим тупроқни) отган пайтингизда, сиз отмадингиз, балки Аллоҳ отди ва (бу ғалабани Аллоҳ) Ўз томонидан мўминларга чиройли инъом бўлсин, деб қилди. Албатта, Аллоҳ Эшитгувчи, Билгувчидир».\nСаид ибн Мусайб айтади: − Уҳуд кунида Убай ибн Халаф Расулуллоҳни (соллаллоҳу алайҳи васаллам) ўлдириш учун кела бошлади. Мўминлар унинг олдига кўндаланг бўлишди. Расулуллоҳ (соллаллоҳу алайҳи васаллам) уларга унинг йўлини очиб қўйишни буюрдилар. Шунда Бани Абдуддор уруғидан Мусъаб ибн Умайр унга пешвоз чиқди. Расулуллоҳ (соллаллоҳу алайҳи васаллам) дубулға билан совут орасидаги тирқишдан Убайнинг умровини кўриб найза санчдилар.У отидан йиқилиб тушди. Найза санчилган жойдан қон чиқмади. Қовурғаларидан бири синди. Шериклари олдига келишганда ҳўкиздек бўкириб ётарди. Улар: «Нима учун ожиз бўлиб қолдинг? Жароҳатинг арзимас яра-ку!» дейишди. Шунда у: «Нафсим қўлида бўлган Зотга қасамки, агар менда рўй берган нарса Зулмажоз қабиласига рўй берганда ҳаммалари қирилиб кетарди», деди. Убай ибн Халаф Маккага етмасдан ўлди. Дўзах аҳлига ҳалокат бўлсин. Шунда Аллоҳ ушбу оятни нозил қилди.\nАбдулазиз ибн Жубайр айтади: − Расулуллоҳ (соллаллоҳу алайҳи васаллам) Ҳайбар жанги кунида камон келтиришни буюрдилар. Узун бир камон келтирилди. Бундан бошқасини келтиришни сўрадилар. Ўртача камон келтирилди. Расулуллоҳ (соллаллоҳу алайҳи васаллам) қалъага қараб отдилар. Ўқ учиб бориб Кинона ибн Абу Ҳуқайқни ўлдирди. У тўшагида эди.\nКўпчилик муфассирлар айтишади: − Бадр жангида Расулуллоҳ (соллаллоҳу алайҳи васаллам) бир ҳовуч тупроқ олиб, мушрикларга: «Юзларинг қурсин», деб тупроқни уларга сочиб юбордилар. Шунда ҳеч бир мушрик қолмасдан ҳаммасининг кўзига тупроқ зарралари кирди.\nҲаким ибн Ҳизом айтади: − Бадр кунида осмондан ерга тушган бир овозни эшитдик. Худди тоғорага майда тошлар тўкилса, чиқадиган овоздек эди. Расулуллоҳ (соллаллоҳу алайҳи васаллам) майда тошчаларни олиб отдилар, биз қўрқиб кетдик. Мана шу Аллоҳнинг сўзидир.\n19-оят. «(Эй аҳли Макка), агар ғалабани истаган бўлсангизлар, мана сизларнинг (зиёнингизга) ғалаба келди. Агар (Пайғамбарга қарши урушишдан) тўхтасангизлар, бас, бу ўзингиз учун яхшидир. Агар (яна урушга) қайтсангизлар, Биз ҳам қайтамиз ва гуруҳингиз қанча кўп бўлмасин, сизларни ҳеч нарсадан беҳожат қила олмайди. Албатта, Аллоҳ мўминлар билан биргадир».\nАбдуллоҳ ибн Саълаба ибн Сағир айтади: − Ҳукм сўровчи Абу Жаҳлдир. У мусулмонлар қўшинига дуч келганда: «Эй Аллоҳ, қайси биримиз силаи раҳмни узган бўлсак ва нотаниш нарсани келтирган бўлсак, эртага уни ўзинг ҳукм қилгин», деди. Шунда Аллоҳ: «Аллоҳ мўминлар билан биргадир», оятигача нозил қилди. Ҳоким ривояти.\nСаддий ва Калбий айтади: − Мушриклар Расулуллоҳ (соллаллоҳу алайҳи васаллам)га қарши Маккадан чиқишганда Каъбанинг ёпинчиғини ўзлари билан олишди ва: «Эй Аллоҳ, қўшинларнинг олийсига, гуруҳларнинг тўғри йўлдагисига ва фирқаларнинг шарафлироғига ўзинг нусрат баргин», дейишди. Шунда Аллоҳ ушбу оятни нозил қилди.\nИкрима айтади: Мушриклар: «Эй Аллоҳ, биз Муҳаммад келтирган нарсани билмаймиз. Ўзинг у билан бизнинг орамизда ҳақ билан ҳукм чиқар», дейишди. Шунда Аллоҳ ушбу оятни нозил қилди.\n27-оят. «Эй мўминлар, Аллоҳ ва Унинг Пайғамбарига хиёнат қилмангиз ва билган ҳолларингизда сизларга ишониб берилган нарсаларга (яъни динга ва бошқа ҳар қандай омонатларга) хиёнат қилмангиз!»\nБу оят Абу Лубоба ибн Абдул Мунзир Ал Ансорий ҳақида нозил бўлган. Расулуллоҳ (соллаллоҳу алайҳи васаллам) Қурайза яҳудийларини йигирма бир кун қамал қилдилар. Улар Расулуллоҳ (соллаллоҳу алайҳи васаллам)дан биродарлари нима сулҳ тузган бўлсалар, шундай сулҳ тузишни сўрашди. Шомдаги Азирот ва Ариҳа ерларига биродарлари Бани Назир яҳудийлари олдига кетишни сўрадилар. Расулуллоҳ (соллаллоҳу алайҳи васаллам) бунга рози бўлмадилар ва Саъд ибн Муоз уларга ҳукм қилишини айтдилар. Улар бош тортиб: «Олдимизга Абу Лубобани юборгин», дейишди. Абу Лубоба улар билан қўшилиб юрарди. Чунки оиласи мол-мулки уларнинг ҳузурида эди. Расулуллоҳ (соллаллоҳу алайҳи васаллам) уни юборганларида улар: «Эй Абу Лубоба, Саъд ибн Муоз бизга ҳукм қилишига рози бўлиб, қалъадан тушсакмикан-а? Нима дейсан?» дейишди. Абу Лубоба: «Унинг ҳукми ўлим, бундай қилманглар», деган маънода қўлини ҳалқумига келтирди. Абу Лубоба айтадики: «Аллоҳга қасамки, ҳали жойимдан қимирламасимдан туриб, мен Аллоҳ ва Унинг Расулига хиёнат қилганимни билдим. Шунда мен ҳақимда ушбу оят нозил бўлди». Кейин Абу Лубоба ўзини масжид устунларидан бирига боғлатди ва: «Аллоҳга қасамки, токи ўлгунимча ёки Аллоҳ гуноҳимни кечмагунча таом ҳам емайман, сув ҳам ичмайман», деди. Шу ҳолида етти кун турди, ҳаттоки ҳушидан кетиб йиқилиб-осилиб қолди. Кейин Аллоҳ унинг тавбасини қабул қилди. Унга одамлар: «Эй Абу Лубоба, тавбанг қабул қилинди», деганларида у: «Йўқ, Аллоҳга қасамки, Расулуллоҳ (соллаллоҳу алайҳи васаллам) ўзлари келиб мени ечмагунларича, мен ўзимни ечмайман», деди. Шунда Расулуллоҳ (соллаллоҳу алайҳи васаллам) ўзлари келиб, уни ечдилар. Кейин Абу Лубоба: «Тавбам тўла-тўкис бўлиши учун мен ўша гуноҳга ботган қавмнинг ерини абадий тарк қиламан. Мол-мулкимдан ҳам воз кечаман», деди. Шунда Расулуллоҳ (соллаллоҳу алайҳи васаллам): «Учдан бир қисмини садақа қилсанг, сенга кифоя қилади», дедилар.\n32-оят. «Яна уларнинг: «Эй Худо, агар мана шу (Қуръон) Сенинг даргоҳингдан келган ҳақиқат бўлса, устимизга самодан тош ёғдиргин ёки бизларга аламли азоб келтиргин», деганларини эсланг!»\nМуфассирлар бу оят Назир ибн Ҳорис ҳақида нозил бўлган дейишади. У: «Муҳаммад айтаётган нарса ҳақ бўлса, устимизга тош ёғдир», деган эди.\nАнас ибн Молик (розияллоҳу анҳу) айтади: Абу Жаҳл айтдики: «Эй Аллоҳ, агар шу нарса сени ҳузурингдан келган бўлса, устимиздан тош ёғдир ёки аламли азоб келтир». Шунда Аллоҳ ушбу оятни нозил қилди. Имом Бухорий ривояти.\n35-оят. «Уларнинг Байтуллоҳ олдида қилган «ибодат»лари фақат ҳуштак ва чапак чалиш бўлди. Бас, (эй мушриклар, бутун – Бадрга) кофир бўлганинглар сабабли азобимизни тотиб кўринглар».\nАбдуллоҳ ибн Умар (розияллоҳу анҳу) айтади: − Каъбани тавоф қилишарди ва чапак чалишарди(чапак чалиб кўрсатдилар). Ва ҳуштак чалишарди (ҳуштак чалиб кўрсатдилар) ва юзларини ерга қўйишарди. Шунда ушбу оят нозил бўлди.\n36-оят. «Албатта, кофир бўлган кимсалар мол-дунёларини Аллоҳнинг йўлидан тўсиш учун ишлатурлар. Бас, уни сарфлайдилар-у, сўнгра ўша (моллари) ўзларига ҳасрат бўлур, сўнгра мағлуб бўлурлар. Кофир бўлган кимсалар Аллоҳ нопокни покдан ажратиши ва нопок кимсаларнинг ҳаммаларини устма-уст тахлаб, жаҳаннамга солиши учун тўпланурлар».\nМуқотил ва Калбийлар айтишади: − Бу оят Бадр кунида мушриклар аскарларини таомлантираётганлар ҳақида нозил бўлган. Улар ўн киши эди: − Абу Жаҳл, Робианинг икки ўғли Шайба ва Утба, Ҳажжожнинг ўғиллари Набиҳ ва Мунбиҳ, Абул Бухтарий ибн Ҳишом, Назр ибн Ҳорис, Ҳаким ибн Ҳизом, Убай ибн Халаф, Замъа ибн Асвад, Ҳорис ибн Омир ибн Навфал, Аббос ибн Абдулмуттолиб. Барчалари қурайшликлардир. Улар ҳар куни ўнта ҳайвон сўйишарди.\nСаид ибн Жубайр ва ибн Абзо айтади: − Бу оят Абу Суфён ибн Ҳарб ҳақида нозил бўлган. У Уҳуд кунида Расулуллоҳ (соллаллоҳу алайҳи васаллам)га қарши жанг қилиш учун икки мингта ҳабашни ижарага олди. Булардан ташқари Муҳаммад (соллаллоҳу алайҳи васаллам)га қарши жанг қилиш чақириғига ижобат қилган араблар ҳам бор эди. Улар ҳақида Каъб ибн Молик қуйидаги шеърни айтган эди.\nДенгиз тўлқинининг ўртасига келдик.\nУч минг киши эдилар, биз озчилик эдик.\nЯлонғоч ва таъминланган ҳабашлардир.\nБиз эса уч юзмиз, кўп бўлса тўрт юз.\nҲакам ибн Утба айтади: − Уҳуд кунида Абу Суфён мушрикларга қирқ уқия (олтин) сарфлади. Шунда ушбу оят нозил бўлди.\nМуҳаммад ибн Исҳоқ айтади: − Бадрда қурайшликлар енгилиб, тирик қолганлари Маккага қайтди. Абу Суфён ҳам карвонни эсон-омон олиб келди. Шунда Абдуллоҳ ибн Абу Робиъа , Икрима ибн Абу Жаҳл, Савфон ибн Умайя ва бошқалар Абу Суфённинг олдига келишди. Уларнинг оталари, болалари, ака-укалари Бадрда ўлдирилган эди. Абу Суфён ва тижорат карвонида моллари бор кишиларга қарата: «Эй Қурайш жамоаси, Муҳаммад сизни ранжитди ва яхши одамларингизни ўлдирди. Муҳаммад билан уруш туфайли қутулиб қолган мана шу карвондаги моллар билан бизга ёрдам берингиз. Шоядки, биздан ўлдирилганлар учун қасосимизни олсак», дедилар. Шунда Аллоҳ улар ҳақида ушбу оятни нозил қилди.\n64-оят. Саид ибн Жубайр ибни Аббосдан ривоят қилади: «Расулуллоҳ (соллаллоҳу алайҳи васаллам) билан бирга ўттиз тўққиз киши Исломни қабул қилди. Кейин Умар Исломга кириб, мусулмонлар қирқ киши бўлганда Жаброил (алайҳиссалом) Аллоҳ таолонинг ушбу оятини олиб тушди.\n67-оят. «Ҳеч бир Пайғамбар учун то Ерда ғолиб бўлмагунича, аср олиш жоиз эмас эди. (Эй мўминлар), сизлар дунё нарсаларини истамоқдасиз. Аллоҳ эса Охират (неъматлари сизларники бўлиши)ни истайди. Аллоҳ Қудратли, Ҳикматлидир».\nМужоҳид айтади: Умар ибн Хаттоб бирор фикр билдирганида ўша фикри осмондан келадиган нарса(ваҳий)га мос келарди. Расулуллоҳ (соллаллоҳу алайҳи васаллам) асир олинганлар ҳақида машварат қилдилар. Мусулмонлар: «Булар қариндошларингиздир, тўлов олиб қўйиб юборинг», дейишди. Умар эса: «Йўқ, Эй Расулуллоҳ, уларни ўлдиринг», деди. Шунда ушбу оят нозил бўлди.\nИбни Умар (розияллоҳу анҳу) айтади: − Расулуллоҳ (соллаллоҳу алайҳи васаллам) асирлар хусусида Абу Бакр билан маслаҳатлашдилар. У «Улар қавмингиз, қариндошларингиз. Уларни қўйиб юборинг», деди. Умар билан маслаҳатлашганда: «Уларни ўлдиринг», деди. Расулуллоҳ (соллаллоҳу алайҳи васаллам) уларни тўлов олиб қўйиб юбордилар. Шунда Аллоҳ ушбу оятни «...олган ўлжаларингиздан ҳалол-пок ҳолида тановул этингиз....» оятигача нозил қилди. Шунда Расулуллоҳ (соллаллоҳу алайҳи васаллам) Умарга дуч келиб: «Сенинг фикрингга хилоф иш қилиб бизга бирор бало етишига оз қолди», дедилар.\nАбу Убайда Абдуллоҳдан айтади: − Бадр кунида асирлар келтирилгач, Расулуллоҳ (соллаллоҳу алайҳи васаллам): «Бу асирлар ҳақида нима дейсизлар?» деб сўрадилар. Шунда Абу Бакр: «Эй Расулуллоҳ, булар сизнинг қавмингиз ва уруғларингиздир. Уларни омон қолдиринг ва муҳлат беринг. Шоядки, Аллоҳ уларнинг тавбасини қабул қилса», деди. Умар эса: «Булар сизни ёлғончига чиқаришган, диёрингиздан ҳайдашган. Шунинг учун уларни келтириб бўйинларига уринг (ўлдиринг)», деди. Абдуллоҳ ибн Равоҳа эса: «Эй Расулуллоҳ, Водийда ўтин кўплигини қаранг, буларни ўша ерга киритиб олов ёқиб юборинг», деди. Шунда Аббос: «Силаи раҳм − қариндошчиликни узасанми?» деди. Расулуллоҳ (соллаллоҳу алайҳи васаллам) сукут қилиб уларга жавоб бермай кириб кетдилар. Шунда саҳобаларнинг баъзилари Абу Бакрнинг сўзини олади, дейишса, баъзилари Умарникини, баъзилари эса Абдуллоҳникини олади дейишди. Расулуллоҳ (соллаллоҳу алайҳи васаллам) уларнинг олдиларига чиқиб: «Албатта, Аллоҳ баъзи кишиларнинг қалбларини юмшоқ қилади. Ҳаттоки сутдан ҳам юмшоқроқ бўлиб қолади. Яна Аллоҳ баъзи кишиларнинг қалбларини қаттиқ қилади, ҳаттоки тошдан ҳам қаттиқ бўлади. Эй Абу Бакр, сенинг мисолинг Иброҳимга ўхшайди. У: «Ким менга эргашса, у мендандир, ким менга осий бўлса, (эй Аллоҳ), ўзинг кечиримли ва меҳрибонсан», деган эди. Эй Абу Бакр, яна сенинг мисолинг Исога ўхшайди. У: «Агар уларни азобласанг, бас, улар сенинг бандаларингдир, агар уларни кечирсанг, бас, албатта, Сен Қудратли ва Ҳикматли Зотсан», деган эди. Эй Умар, сенинг мисолинг Мусога ўхшайди. У: «Эй Роббимиз, уларнинг молларини йўқ қилгин, қалбларини қаттиқ қилгин», деган эди. Яна сенинг мисолинг Нуҳга ўхшайди. У: «Эй Роббим, ер юзида кофирлардан бирор-бир қимирлаган жонни қолдирмагин», деган эди», дедилар. Сўнг Расулуллоҳ (соллаллоҳу алайҳи васаллам): − Сизлар бугун олийсиз, сизлар бугун олийсизлар (ғолибсиз). Улардан бирортаси қўзғалмайди. Фақатгина фидя билан кетишлари мумкин ёки ўлим, − дедилар. Шунда Аллоҳ ушбу ва кейин келадиган учта оятни нозил қилди.\nИбни Аббос (розияллоҳу анҳу) Умар ибн Хаттобдан ривоят қилади: − Бадр кунида қўшинлар тўқнашиб, Аллоҳ мушрикларни мағлуб қилгач, етмиш кишиси ўлдирилди ва етмиштаси асир олинди. Расулуллоҳ (соллаллоҳу алайҳи васаллам), Абу Бакр, Умар, ва Али маслаҳатлашишдилар. Абу Бакр: «Эй Расулуллоҳ, амакингизнинг ўғиллари, қариндош ва ака-укаларингиздир. Мен улардан фидя олиб қўйиб юборишингиз тарафдориман. Улардан олганимиз кофирларга қарши бизга қувват бўлади ва шоядки, Аллоҳ уларни ҳидоят қилиб, бизга ёрдамчи бўлишса», деди. Расулуллоҳ (соллаллоҳу алайҳи васаллам): − Эй Умар, сен нима дейсан? деб сўрадилар. Шунда мен: «Аллоҳга қасамки, мен Абу Бакрнинг фикрига қўшилмайман. Сиз менга фалончининг имконини беринг (Умарнинг қариндоши). Мен уни бўйнига ураман. Алига Уқайлнинг имконини беринг, уни ўлдирсин. Ҳамзага фалончининг (акаси ёки укаси) имконини беринг. Унинг бўйнига урсин. Токи Аллоҳ мушрикларга нисбатан яхши муносабат йўқлигини билсин. Булар мушрикларнинг бошлиқлари, раислари ва катталаридир», дедим. Расулуллоҳ (соллаллоҳу алайҳи васаллам) Абу Бакрнинг фикрларини олдилар. Меникини олмасдан асирларни фидя эвазига қўйиб юбордилар. Эртаси куни эрталаб Расулуллоҳ (соллаллоҳу алайҳи васаллам)нинг олдиларига бордим. Қарасам, у киши ва Абу Бакр Сиддиқ йиғлаяптилар. Шунда мен: «Эй Расулуллоҳ, менга хабар беринг, сизни нима йиғлатди? Агар йиғлай олсам, йиғлайман. Йиғлай олмасам, ўзимни йиғлаганга соламан», дедим. Расулуллоҳ (соллаллоҳу алайҳи васаллам) менга: «Фидя олинган асҳобларинг кўрсатилди. Дарҳақиқат, азобингиз мана шу дарахтдан ҳам яқинроқ кўрсатилди», дедилар. Дарахт жуда яқин эди. Аллоҳ ушбу оятни «...агар Аллоҳнинг (тақдирда хатони кечириш тўғрисидаги) битиги бўлмаганда, албатта, сизларга олган (фидя)ларингиз учун улкан азоб етган бўлур эди», оятигача нозил қилди. Имом Муслим ривояти.\n70-оят. «Эй Пайғамбар, сизларнинг қўлингизда асир бўлган кишиларга айтинг: «Агар Аллоҳ дилларингизда яхшилик (яъни иймон, ихлос) борлигини билса, сизларга ўзингиздан олинган нарсадан (яъни тўлаган товонингиздан) яхшироқ нарса берур ва сизларни мағфират қилур. Аллоҳ Мағфиратли, Меҳрибондир».\nКалбий айтади: − Бу оят Аббос ибн Абдулмуттолиб ва Уқайл ибн Абу Толиб ва Навфал ибн Ҳорислар ҳақида нозил бўлган. Аббос Бадрда асир олинган эди. Ёнида йигирма уқия олтини бор эди. Олтинни одамларни таомлантириш учун Бадрга олиб чиққанди. У аҳли Бадрни таомлантиришни зиммасига олган ўн кишининг бири эди. Унга ҳали навбат етмасдан асир тушиб қолди. Унинг олтинлари ҳам олинди. Расулуллоҳ (соллаллоҳу алайҳи васаллам) олтинларни ундан олдилар. Аббос айтади: «Мен Расулуллоҳ (соллаллоҳу алайҳи васаллам)га мендан олган йигирма уқия олтинни менинг фидям қилишини айтдим. У киши бош тортиб: «Бизнинг зараримизга фойдаланиш учун олиб чиққан нарсанг (фидя қилиб) қабул қилинмайди», дедилар» ва менга акамнинг ўғли Уқайл ибн Абу Толибнинг тўлови йигирма уқия кумуш тўлашни юкладилар. Шунда мен: «Аллоҳга қасамки, мени қўйиб юбор, қурайшдан ўзим ва қолган бошқа одамларга кифоя қиладиган молни сўрайман», дедим. У киши: «Сен Бадрга чиқаётганингда Умму Фазлга бериб: − Менга бирор кор ҳол бўлса, бу (пуллар) сенга, Абдуллоҳга, Фазлга ва Қусамгадир, − деб айтган олтинлар қани?» дедилар. Мен: «Буни қаердан билдинг?» дедим. Аллоҳ менга бунинг хабарини берди, дедилар. Мен: «Гувоҳлик бераманки, сен ростгўйсан. Мен ҳақиқатан ҳам унга (хотинимга) олтин бергандим. Буни Аллоҳдан бошқа ҳеч ким билмасди. Мен гувоҳлик бераман, Аллоҳдан бошқа илоҳ йўқ ва сен Аллоҳнинг элчисисан», дедим. Аббос айтади: «Аллоҳ менга ўзи айтганидек мендан олинган (тўлов)дан кўра яхшироғини берди. Яна йигирма кишига (ҳам шундай бўлди)». Бадрда иштирок этганларнинг барчалари йигирма уқия катта мол-мулкка эга бўлишди. Мен энди Роббимдан мағфиратни умид қиламан.


Сардор Милано: "Ўзбекча қўшиғим хит бўлса қоламан!" - 2 Октября 2015 - Sayyod.com\nБош сахифа » 2015 » Октябрь » 2 » Сардор Милано: "Ўзбекча қўшиғим хит бўлса қоламан!"\nСардор Милано: "Ўзбекча қўшиғим хит бўлса қоламан!"\nБу ном Ўзбек томошабини учун Россия телеканалининг “Главная сцена” телелойихасидаги ўзбек ғолиб бўлди тушунчаси билан кўпроқ таниш бўлсада, бироқ аслида у болаликданоқ Ўзбекистонда ижодини бошлаганлигини кўпчилик билмаса керак.\nСардорнинг ғалабасидан сўнг, у билан сухбат қуришимизни кўплаб мухлислар сўрашди.\nҚисқача: Сардор Эшмухамедов 14 сентябрь 1991 йил Тошкентда туғилган. Оиласини ижодга алоқаси йўқ, онаси солиқ назорати ходими, отаси хориж тиллари институтида рус тилидан дарс берган ва охир оқибат оилавий мусиқа мухитида яшай бошлашди. Қолганини сухбатдан билиб оласиз.\nСухбатга киришар экан рус тилида интервью бериши борасида шундай дейди:\nСардор Милано: -Афсуски 10 йилдан бери бу ерда яшамаяпман ва мактабданоқ тахсил олган даргохларим хаммаси рус тилида бўлган.\nSayyod: Россиядаги иштирокингиз ва ўша ғолиблик онларингизни кузатиб сизни интернет тармоғида хам қўллаб-қувватлар эканмиз ғалати изохга дуч келдик. Яъниким гўёки аслида Россия фуқароси эканлигингиз ва деярли Ўзбекистонга алоқангиз йўқлиги хақида.\nСардор Милано: - Тошкентда туғилганман. Фуқаролигим Ўзбекистонники ва уни ўзгартириш режамда йўқ. Лойихадаги иштироким давомида хамиша Ўзбекистондан эканлигимни айтиб келдим. Хаттоки мамлакатимиз жуда мехмондўст дея Ўзбекистонга мехмонга хам кўпчиликни чақирдим . Сиз хозир айтган изохлардаги маълумотлар ёлғон. 6 ёшимданоқ ота-онам мени “Алладин” шоу студиясига олиб келган ва ўша ерданоқ ижодим бошланган.\nSayyod: “Главная сцена”даги иштирокингиздан аввал Ўзбекистонда ижод қилганмидингиз, очиғи кўпчилик айнан шу Россиядаги лойихадан сизни ўзи учун кашф этди. Шахсан мен хам сизни ўзбек эстрадасидан билмагандим.\nСардор Милано: -2000 йиллар 9-10 ёшларимдаёқ “Жамайка” қўшиғим билан яхшигина танилгандим. Мени унда Милано тахаллусим бўлмаган ва шунчаки Сардор ва кўпроқ Сардор-Жамайка деб билишарди. 2004 йилда Қозоғистондаги Олма-Ота шахрига кетиб, у ерда Роза Рымбаева раислик қилган халқаро танловда иштирок этдим. Кейин ўша ерда ишлашни таклиф этишди. Шу билан ўша ерда ўқиб ишладим. Ишим куйлаш ва артистлик фаолиятини давомлаш билан боғлиқ бўлди. Кейин менга Олма-ота торлик қилгани учун Россияга кетдим. Ўша пайтлар Россияда “Фабрика звезд”нинг 7-си бўлиб, у ерда Константин Меладзе продюсерлик қилаётганди. Шу лойихани томоша қиларканман ўша ерда бўлишни хохлардим. Шунчаки ўша мухитни хис этиб айнан шу бастакор билан ишлашни истардим. Бироқ у пайтлардаги бу орзулар мен учун ушалмасдек эди гўё. Лекин ўзимга аниқ мақсад қўйиб, аввалига Москвага бориш кераклигини режалаштирдим. Шунда ота-онам “Ё сен ўша ердаги энг зўр олийгохга ўқишга кирасан, ёки Тошкентга қайтиб Консерваторияда ўқийсан” деб менга шарт қўйишди. Ўша пайт эса Консерваторияга ўқишга имтихонсиз кириш учун менда гранд бор эди.\nSayyod: Нима учун айнан “Главная сцена”? Нима учун ўзингиз истаган “Фабрика звезд” эмас ёки “Голос” дейлик?\nСардор Милано: -Мен Москвага келган пайтим “Фабрика звезд” тугаб бўлганди. “Голос” лойихасида эса асосий диққат овозга қаратилади, мени эса нафақат овозимни балки менга тўлиқ томоша қилиб қабул қилишлари керак деган фикр менда хамиша бўлган. “Голос” лойихасида биласиз, овозингизга қараб кейин сиз томонга ўгирилишади. Менга эса нафақат овоз билан балки артист сифатида хам намоёнланиш мухимроқ! Шу учунам , мен учун “Голос” лойихаси мен истагандек барча иқтидоримни тўлиқ очиб бериладиган лойиха эмас деб келганман. “Главная сцена” эса айнан ўзим истаган ва ўзим кутган нарса бўлди. Яна бу лойихада “Неоклассика” хам киритилган бўлиб у айнан менинг жанрим эди.\nSayyod: Ўзбек ўқувчилари учун бу жанр янгилик бўлса керак, шу учунам батафсилроқ маълумот берсангиз\nСардор Милано: -Биласизми, “Неоклассика” бу нафақат Ўзбекистонда балки Россия учун хам янги стиль . Европада бу жанрни “Crossover” деб аташади. Америкада эса катталар учун мусиқа дейилади. Россияда эса унга “Неоклассика” деб ном беришди. Бир сўз билан айтганда бирор бир эстрада йўналишидаги қўшиқни олиб уни академик тарзда куйлаш дегани, ёки аксинча академик тарзда куйланган қўшиқни эстрада турида куйлаш демак. Классикани тинглашга тайёр бўлмаганлар учун уни осонроқ қабул қилиш учун қилинадиган ижод тури. Дунё миқёсида бу йўналишда ижод қиладиганлар кўп эмас. Масалан Андреа Бочелли, Сара Брайтман, Il Divo гурухи. ..\nSayyod: Биласизми, биздаги айни дамда мавжуд бўлган хонандалардан халқаро миқёсда, хусусан ўша Россияда хам машхурликка эриша олишга овози имкон бера оладиганлар бор, бироқ улардан бирига “Нима учун у ерга бориб сен хам харакат қилмайсан, мана Севара Назархон, Наргиза Зокирова, Согдиана, Сардор Милано”- деганимда “Мени ундай пулларим йўқ” деган жавобни олгандим. Келинг сахна ортидаги айрим холатларга очиқчасига ойдинлик киритсак. Масалан шу моддий тарафларига.\nСардор Милано: -Мен сизга хаётий тажрибамдан келиб чиқиб очиқчасига ростини айтсам, бир тийин хам ишлатмадим. Бордим, куйладим ва мўъжиза юз берди. 10 мингча иштирокчи билан Кремльга келиб жудаям мураккаб 6 босқичдан иборат бўлган кастингдан ўтиб, 10 мингдан атиги 120 киши қолдик холос. Яъни продюсер ва хайъат аъзолари олдига сахнага чиқиб телевидение кастингида куйлашим учун 6 шартдан ўтилди. Севара ва Наргиза ва бошқа ўзбек эстрадаси намоёндалари у ердаги муваффаққияти шундоғам тушунарли холатку. Бошқалардан ярқ этиб ажралиб тура оладиган иқтидор сохиблари. Пул хақида гап қиладиганлар менимча хали ўз иқтидорига етарлича ишонч билдира оладиган даражада намоёнланишмагандир ва балки ўз иқтидори келажагига ишонишмас.\nSayyod: У ерда ярқ этиб у-бу лойихада кўриниши осонроқ бироқ давоми бўлган - промо қилиниши қийинроқ кечса керак. Масалан ўзимизда хам продюсерлар ўзлариникини промо қилишади, радиоси борлар ўзиникини кўпроқ қўйиш ва хоказо. Бир тарафдан бу улар учун тўғри. Бизда бу нарсалар жуда ривожланмаган бўлсада бор, у ерда эса бундай продюссерлару марказлар, хуллас ўз ишини “акула”лари етарлидек.\nСардор Милано: -Фикрингизга қўшиламан, биласизми Россия бу мегаполис. У ерга бутун мдх давлатларидан артистлар йиғилишади. Рақобат жудаям катта. Бизда бу ерда эса шоу-бизнес бироз бошқачароқ ва унчалик кучли рақобат йўқ. Ёш хонандаларга ўзини намоёнлаши учун Россиядан кўра бу ерда имкон кўпроқ.\nSayyod: Наргиза Зокирова сизни иштирокингизни кузатиб қўллаб-қувватлаганини эфирдан кўрдик. Сиз уни ижодини кузатганмидингиз?\nСардор Милано: -Айнан мен иштирок этган лойиха кастинги пайтида ўша 1-босқичда танишдик , ўшандан бери илиқ муносабатдамиз ва бир-биримизни ижодимизни кузатяпмиз. Яқиндагина “Главная сцена” лойихасининг иккинчи фасли бошланганида мен қўшиқ куйлаб очиб бердим ва Наргиза эса у ерда бошловчилик қилмоқда, у билан ўша ерда охирги маротаба кўришгандик.\nSayyod: Ижодий намоёнланиш ўз йўлига бироқ менталитет ва миллатни хис этиш тушунчаларига қарашларингиз қандай? Сиз хам ўша мухитда бўлдингиз. Наргизанинг “Голос”даги иштирокида унинг кўринишидан фарқли кўпроқ ютуқлари ва овозию иқтидорини сайтимда ёритиб боргандим. Ижод олами ўзга сайёрадек ва кўринишу намоёнланишлар бирламчи бўлмагани учунам унчалик ахамиятга доир санамагандим. Бироқ ўзбекларга ва шу ватанга боғлиқ хунук гаплар қилганию Рамазонда қип-яланғоч суратни сахифасида чоп этганида хурматим йўқолганди. Бу сурат билан нафақат ўзбеклар балки бутун дунёда Рамазон пайтидаги барча мусулмонлар тахқирлангандек бўлганди гўё. Мана сиз хам ўзбексиз, исмингиз хам Сардор менталитет ва миллатингизни хис қилган холда ижод қиласизми?\nСардор Милано: -Наргиза тўғрисида айтсам, уни яхши биламан деб ўйлайман, жуда таъсирчан, нозик қалб сохибаси. Уни шундай кучли кўриниши ортида химоясиз аёл яширингандек гўё. Уни шунчаки сахна кўриниши шундай холос, аслида у жуда латофатли аёл.\nSayyod: Сиз сахна кўринишингизни ич-ичингиздан хис қила олмасангиз уни намоёнлай олган бўлармидингиз?\nСардор Милано: -Менимча у ўзини бу кўринишда яхши хис қилмоқда, чунки ишончли кўринмоқда. Уни кўринишига кимдир қарши бўлса мен фақат “Не суди да не судим будешь” (Мухокама қилма ва сен хам мухокама остида қолмайсан) деган мақолни айта оламан холос. Кимдир кимнидир мухокама қилса хамиша шу гапни қайтариб келганман.\nSayyod: Менталитет ва миллий қадриятларга тааълуқли бўлганидачи? Айтяпманку, ижодий кўриниш ўз йўлига бироқ ...\nСардор Милано: -Сиз юқорида айтган холатлар менимча тасодиф, масалар Рўзадаги фотосессияси билан боғлиқ...\nSayyod: Ўзбекистондек дўзахдан қочдим дегани хамми? Биласизми унга боғлиқ саволни бошқа артистларга бермасдим, шунчаки ўша мухитда бўлган артистлардан сиз ва балки Севарага берса бўладиган савол бу. Ўша ердаги машхурликка эришган ўзбекларимизга яъни.\nСардор Милано: -Билишимча бироздан кейин у жахлда шундай жавоб бериб юборганини айтиб узрини келтирди. Рости хам у жуда кайфияти бузулганди. Одамлар изохларда жудаям чегарадан нарига ўтиб кетиб уни оиласигача теккани жудаям хунук нарса.\nSayyod: Сиз ўзингизни шахсий ижодингиздаги намоёнланишда шундай маъсулиятни хис этасизми? Мени ўзбеклар хам кўришади, мен ахир ўзбекман деб?\nСардор Милано: -Албатта! Буни хис этаман. Худога шукр менимча хозирча бундай чегарадан чиқмай келдим. Кейин биласизми, бу ерда иккиламчи холат хам борда. Наргиза Макс Фадеев билан шартнома асосида ишлайди. Мени хам ўз навбатида шартнома билан муносабатим мавжуд. Биз бўйсунадиган шахсалармиз, бизга продюсер нимани қил деса шуни қилишга мажбурмиз, чунки хужжатлар бор ва бўйсунишимиз керак.\nSayyod: Бу нарсалар онгли равишдаги чегаралар доирасида бўлса керак харқалай?\nСардор Милано: -Билмасам, продюсернинг тасаввури қай тарзда бўлиши мумкин билмайманку. Эртага балки номақбул тарзда кўринишим кераклигини айтишсаю , буни қилмасам балки жарима тўлашим керак бўлар.\nSayyod: Ярим яланғоч бўлса хамми?\nСардор Милано: -Йўқ, мен олдиндан шартномада ярим яланғочлик бўлмаслигини кўрсатиб бўлганман. Мени ноўрин холатга қўйиб қўйиши мумкин бўлган бундай нарсалар бўлмайди.\nSayyod: Сардор, динингиз?\nСардор Милано: -Мусулмонман.\nSayyod: Нима учун Милано? Нега ўзбекона биронта қўшимча қилишни иложиси бўлмадию, Милано?\nСардор Милано: -Мен ярим ўзбек ва ярим русман. Отам ўзбек онам эса рус. Она тарафдан бувимнинг фамилияси Милованова. 7 йил аввал менга бир ғоя келиб у фамилияни қисқартириб Миловановадан Милано ясадим. Хам чиройлик эштилади ва хам бу фамилияда Италияга бўлган мухаббатим хам бор. Тарихга назар солсак, ўша “Античность” Барокко даври деймизми айнан мусиқий санъат Италияда яралган ва бу факт! Менинг жанримда ишлайдиган артистлар орзуси бўлган “Ла Скала” театри хам айнан Милано шахрида жойлашган. Бунда хам менинг орзуим бор ва қачондир ўша ерда бўлишни истайман. Сардор Милано халқаро ном бўлиши яхшику.\nSayyod: Демак ижодингиз чек-чегара билмай Россиядан фарқли хали Европа сахнасида хам кўриниш истагингиз бор.\nСардор Милано: -Албатта, ахир мен халқаро лойиха хисобланаман ва мени ижодим бутун дунёда бахоланишини истайман.\nSayyod: Ўзбекистонга қайтдингиз...\nСардор Милано: -Шунчаки эмас! Мен Ўзбекистонда яккахон концерт бериш ниятида келдим. Хаёт ва ижодимдаги бу биринчи яккахон концертим хисоблангани учунам мен учун бу жуда мухим воқеа. Шунинг учунам ўз Ватанимдан концерт беришни бошлашга қарор қилдим.\nSayyod: Концертда қандай қўшиқлар бўлади? Янгилари ёки..\nСардор Милано: -Ўзбек томошабинига ёқишга улгурган ўша “Главная сцена”да куйланган қўшиқларим хам бўлади. Янги қўшиқлар хам бўлиши режалаштирилган.\nSayyod: Сизни шартномангиз Россияда ким билан?\nСардор Милано: -Айнан шартномага диққатни қаратмоқчи эмасдим, Константин Меладзе билан хамкорлигим бор. Лекин хозирча озод ижодкорман. Бир неча таклифлар бор, хусусан Америкадан хам. Хозирча улар устида бош қотиряпман. Масалан машхур Backstreet Boys гурухи яратувчиси Тим Кунс (Tim Coons) билан ишлаш таклифини менга беришди. У гурухни яратиб бўлганидан кейин бу бизнесдан кетиб мени ижодимни кўргач мени Америкага таклиф қилди. Бордим ва у ердаги марказий NBC телеканалига интервью хам бердим. МДХ давлатларидан бу телеканалга интервью берган илк артист мен бўламан. Хозирча уни таклифни қабул қилганимча йўқ, бу жуда катта ва маъсулиятли қадам. Россиядан яна бир неча продюсерлар хамкорлик таклифини билдиришди бироқ мен рад жавобини бердим.\nSayyod: Ўзбекистон бу Россия эмас ва “корпоратив” хизматларига шунчаки қўшиғингизни тинглашга чақиришлари амримахол. Биздаги хизматларни аксариятида рақсга чорлайдиган қўшиқ куйлашингиз керак бўлади. Тўй хизмати деган нарсаларни билсангиз керак?\nСардор Милано: -Йўқ, билмайман.\nSayyod: Ўзбек артистлари қандай пул топишади деб ўйлайсиз унда? Дисклар сотувидан пул топади деб ўйлайсизми? Бугун 12 минг сўмга лицензион диск чиқарасизу эртага бозорда уни нусхаларини қароқчилар 3 минг сўмдан сотишади.\nСардор Милано: -Йўғэ? Сиз мени бу тизим билан таништирдингиз.\nSayyod: Концертдан дейсизми? Масалан бу йил концерт берган биттаси халигача 40 миллион сўмга муздек бўлиб ўтирибди. Яъниким концерт бериш хам бу катта пулга реклама дегани холос. Концертдан хамма чиптангиз сотилганида хам фойда қилмайсиз.\nСардор Милано: -(ажабланиб) Демак, тушунишим бўйича ўзбек артистлари тўйдан пул топишади , шундайми? Мен бундай нарсалар хақида ўйламаган эканман, мана хозир тушунтириб ўтдингиз. Россия артистларида балки тўйлари камроғу “корпоративка”лари кўпроқдир аммо уларни хам пул топишлари асосан буюртмаларга боғлиқ. Менимча Россияга хам диск орқали пул топиш даври хали келмаган .\nSayyod: Дейлик, бизда сизни тўй хизматига таклиф қилишди. Нимани куйлайсиз?\nСардор Милано: -“Главная сцена”да куйлаган қўшиқларимни. Чунки шу лойихада куйлаган қўшиқларимни одамлар эшитишни истайди. Мана келганимга бир хафта бўлган бўлса, учта тўй хизматида бўлдим.\nSayyod: Сизни таклиф қилган тўйлар хамма тўйлардан фарқли ўтадиган европалашган тўйлар бўлса керак, ёки “Жонон бўламан” ва “Лазгидан бўлсин” каби тўйлармиди?\nСардор Милано: -Менимча мени тўйларга таклиф қиладиган ташкилотчилар сиз айтган турдаги тўйларга чақиришмаса керак. Мени ўша ижодимни билган ва ёқтирган аниқ бир аудитория таклиф қилса керак.\nSayyod: Афсуски сиз ва сиз каби истеъдод хамда йўналиш сохиблари ўша Наргиза деймизми ёки Севара Назархон хам Ўзбекистонда ижод қилгани билан исталгандек моддий фойда топмайдигандек. Сабаби албатта мавжуд оммага мослашган холдаги 6х8 рақсбоп қўшиқ қилишлари керак бўладигандек. Масалан, Диджей Пилигрим хам Россия ва Европа бўйлаб анча кездию, бироқ охир оқибат Ўзбекистонга қайтиб “Тўйбола” қўшиғини айтиб, бир неча рейтингдаги хонандалар билан дуэт айтган холда ўзбек бозорига қайта кирмоқда. Шу қатори Шахзода хам рус бозорида имкониятини синаб кўрдию бироқ яна ижодини Ўзбек бозорида миллий қўшиқлар билан бойитиб ривожлантирди. Концертингизда чопонда чиқасизми йўқми билмадиму аммо “Тўйбола” ва “Жанон бўламан” каби қўшиқлар бўлармикан?\nСардор Милано: -Болаликдан то хозиргача умрим ижодда ўтаётган бўлса, мусиқа ва ижодга моддий тарафлама талабим бўлмаган. Буни алохида урғу билан айтаман ва мен хақимда мақола қилишмоқчи бўлишса мана шуни эътиборга олишларини истардим. Асосий мақсадим ижод ортидан пул топиш эмас. Ўзимга ёққан иш билан шуғулланиш ниятим, чунки мусиқа бу мени хаётим. Кимдир, Шахзодами, Диджей Пилигримми буни ортидан пул топадиган бўлса хам бунда ёмон нарса кўрмаяпман.\nSayyod: Гап буни ортидан пул топиш ёмонлигида эмас, гап ўзбек санъат бозорининг бугунги кундаги ахволи хақида. Чиқимлари хам ўзига яраша катта, студия, овоз ёз, клип ва хоказо. Санъат оламида кун кечиришни биздаги холатини мухокама қиляпмиз.\nСардор Милано: -Даврлар ўзгаради, мусиқа оламида хам қандайдир ўзгаришлар бўлар. Масалан “Главная сцена”да куйлаган репертуарим билан хозир бу ерга келганимда одамлар мени қандай қабул қилгани билан бир йил аввал бўлганида эди қандай қабул қилишини тасаввур қила олмайман.\nSayyod: Биласизми, ўзбек шоу-бизнеси ривожланаётган паллада хамма истаган нарсасини куйлаганди. Оёқ учун рақсми бошқами хечким ўйламаганди. Дейлик бренди билан ўтганлардан Райхон янги қўшиқларида одамлар ўйнармикан деб бош қотирмайди, чунки уни номи-бренди бор Райхон. Вахоланки у ва бошқа яна бренд хонандалари ижодида албатта миллий попурилар мавжуд. Сизни ижодингизда ўзбекча қўшиқлар бўлиши мумкинми?\nСардор Милано: -Бу нарса албатта ўзим учун хам қизиқ бўлган бўларди, одамлар хам ижтимоий тармоқларда сўрашяпти “Қачон ўзбекча қўшиқ бўлади?” деб.\nSayyod: Ва у албатта ўзбек классикасидек бўлиши шартмас бўлса керак, вахоланки ўзбек миллий классикасини хам куйлай олган бўлардингиз?\nСардор Милано: -Ха, албатта! Нима учун йўқ? Мен учун қизиқ, бу ижодий жараён, бу ўзига хос янгилик. Уни рақсбоп ёки йўқ , қандай бўлишиям фарқи йўқ. Хозирча режамда ўзбек тилидаги хит чиқариб уни юртимиздаги хамма билиши ва мен уни ўз она тилимда куйлаётганимдан фахрланишим.\nSayyod: Ўзбек эстрадасидан кимни ижодини кузатдингиз?\nСардор Милано: -Афсуски катта узилиш-ўз юртимда узоқ муддат яшамаганим учун бу шоу-бизнесни кузатмадим.\nSayyod: Ўзбек шоу-бизнесини кузатмаган инсонга ўзбек хонандасини қайсидир янгилиги етиб боргани менимча ўшани ижоди зўрлиги билан бахоланса керак.\nСардор Милано: -Муниса Ризаева билан хамиша муносабатим яхши бўлганини айта оламан. Бир-биримизни азалдан жуда яхши биламиз. У машхур бўлишидан хам аввалроқ танирдим. Ўшандаёқ кучли овози бор хонанда сифатида билардим. Сиз мени фикримга қўшиласизми?\nСардор Милано: -Ўзингиз қандай қўшиқларни ёқтирасиз, кимлар ёқади?\nSayyod: Операдан тортиб, мақом ва хард роккача хаммаси. Аниқ бир йўналиш йўқ. Асосийси қўшиқ таъсири бўлса кифоя. Масалан ўзбек эстрадасидан кўпчиликни ижодидан биттадан қўшиғи ёқиши мумкин, лекин хаммаси эмас. Далер Назаров ва Селин Дион эски қўшиқлари кумири бўлганман.\nСардор Милано: -Мана сиз сифатли мусиқани тинлайдиганлардан бир вакили экансиз, бизда барибир сифатли мусиқа тинглайдиган одамлар кўп деб хисоблайман.\nSayyod: Албатта бор, бироқ у аудитория жуда кичик. Уни ривожлантирадигани йўқ. Катта аудитория бўлган сифатсиз ва енгил мусиқа шайдоларини “Божалар” ривожлантирмоқда. Вахоланки бу гурухга умуман шахсий адоватим йўқ, у ўша Россиядаги хам бир мавжуд бўлган “Дюна” гурухидек хазил-хажвий кайфият гурухи. Шоу-бизнес оламида турфа хиллик, хаммаси бўлиши керак , лекин меъёрда! “Божалар” эса хаммаёқда кўп, ўша кичик сифатли мусиқа аудитория сохиблари бўлганлардан кўплари хам ўша “Божалар” стилига бўйсуниб натижада улар хам шундоғам кенг бўлган аудиторияни ривожлантириб сифатли мусиқа аудиториясини босиб қўйишмоқда.\nМана яқинда юқорида сиз тилга олган Мунисани концерти бўлади, у хам улар билан дуэт куйласа керак. Ажабланмайман. Агар “Божалар” билан куйласам рейтингим кўтарилади деб ўйлайдиган артистлар хам йўқ эмас. Лекин биз қайси аудиторияни ривожлантиряпмиз? Ана, Шахзода хам улар билан дуэт куйлабди... “Божалар” билан дуэт айтмаган Севара Назархон қолди хисоб.\nСардор Милано: -Ва Сардор Милано (кулади)\nSayyod: “Главная сцена” лойихасидаги куйлаган илк қўшиғингиз борасида ижтимоий тармоқларнинг бирида “Қўшиқдаги қиз куйлайдиган жойини Сардор фальцетда куйладида, бу эса ёлғон ва фальш. Чунки фальцетда куйлашни ўзи ўз овозида эмас, овоз бўғимини учида хиргойи қилиш холос, демак фальш ва ёлғон” деганди.\nСардор Милано: -Фальцетда куйлаш бу ёлғон ва фальш? Бу умуман профессионал бўлмаган фикр. Фальцет бу куйлаш техникаси. Овозни бошқариш техникаси. Бу фальш эмас, опера қўшиқчилари фальцетда куйлашади. Аёлларни операдаги масалан овози... сопрано дейлик...бу фальцет\nSayyod: Ўзбек эстрадасидан ким билан дуэт куйлаган бўлардингиз?\nСардор Милано: -Бугунги кунда мен дуэтда куйлашим мумкин бўлган ижрочи йўқ. Шунчаки мени жанримда улар куйлаши мумкинлигини кўрмаяпман. Ё сизда бошқа бир ғоя борми?\nSayyod: Бор. Ўлмас Оллоберганов!\nСардор Милано: -Афсуски бу хонандани билмайман.\nSayyod: Кутилмаган ва кескин классик бурилиш бўлди а? (куламиз) Шунчаки унинг овоз имкониятлари сизни йўналишингиз талаб қилган даражада бўлиши мумкин деб ўйладим.\nСардор Милано: -Менимча Рашид Холиқов бу тарафлама овоз имкониятини бошқара оладиганлардан деб хисоблайман.\nSayyod: Рашид Холиқовни хам овозини фальцетда куйлайди дейишади. Масалан гаплашганда бошқа овоз, куйлаганида эса бошқа овоз. Бу фальцетку, бу фальш эмасми?\nСардор Милано: -Менга қаранг, сиз билан хавфли эканку а (кулади) Россияда жуда кўп журналистлар билан учрашганману аммо сиз билан одам ўзини хушёр тутиши керак экан.\nSayyod: Фальцет борасида интернетдан ўрганган мақолаларим хам шунга шама қилмоқда тушуняпсизми?\nСардор Милано: -Менимча сиз бу борадаги аниқ бўлмаган мақола билан танишган кўринасиз. Овоз пардалари билан қаралса, бас энг паст, баритон паст, тенор бу юқори пардада куйловчи эркаклар, кейин контратенор бўлиб айнан фальцетда куйланади ва уёғи аёллар сопранода куйлаши.\nSayyod: Сизда меццо-сопраноми? Бу маълумотга интернетда кўзим тушгандек бўлганди.\nСардор Милано: -Эркак кишида сопрано бўлиши мумкин эмас, менда контратенор. Лекин рости хам, ўз вақтида Лучано Паваротти билан “Ла скала”да куйлаган Россия халқ артисти Нина Терентьева мени овозимни эшитиб “Овозинг сопранодек эштилмоқда, тоза сопрано” деганди. Менимча айнан шу жихатим хам шу жанр вакилларини кўпидан мени ажратиб турса керак. Бу борада фариштадек овоз чиқариш тушунчаси бор, худди фаришта куйлаётгандек. 19 аср Барокко даврида билсангиз аёллар театрда ўйнаши мумкин бўлмаган давр бўлиб ...\nSayyod: Кастрат эркаклар куйлаганди...\nСардор Милано: -Ха, лекин айнан бу мавзуга хозир тўхталиб ўтмаймиз албатта (кулади).\nSayyod: Қўрқманг, сизга бу билан боғлиқ савол бермайман\nСардор Милано: -Менда бу борада хаммаси жойида хам-да, чунки ундайлар паст пардада гапиролмайди хам, бу нарсани бошидан ўтказган эркаклар фақат юқори пардада гапиришади. Хуллас , ўша даврда фариштадек овоз чиқариш мухим бўлган.\nSayyod: Сардор Милано номини ўзи эштилиши опера ёки арияни куттирадигандек.\nСардор Милано: -Одамлар опера ёки ария кутишса ўзимни бошқа жанрда кўрсатиб яна нимага қодирлигимни намоёнласам жуда зўр бўлса керак.\nSayyod: Манзура билан сухбатда нима учун ижодида операни уйғунлаштирган қўшиқ қилмаслигини сўрагандим. Сабаби бунга Манзурани вокал тарафлама имконияти мавжуд. Албатта аниқ опера эмасу синтез, эклектика деймизми, уйғунлаштирув сифатида қилишни ўйлаяпсизми?\nСардор Милано: -Сиз худди мени фикрларимни ўқиётгандексиз. Мен айнан шу ғояни амалга ошириш хақида бош қотиряпман.\nSayyod: Сўнгги пайтлар долзарб бўлган инстаграм оламидаги аксарият одамларнинг салбий изохлари хақида фикрингиз?\nСардор Милано: -Билмасам бу тарбиями ёки қандайдир бир психик бузулишми. Яхши хамки мен ва дейлик Наргиза ички рухан кучимиз бор аммо бундай салбий изохлар натижасида ўзида стрессни бошқара олмайдиганлар хам бор ва улар хаётини бузиб қўйиши мумкин.\nSayyod: Наргизани рухан кучли демаган бўлардим. Чунки бир маротаба чидай олмай нималар ёзганини юқорида мухокама қилдик\nСардор Милано: -Бўлиб туради. Хаммада бундай хатолик ва холатлар бўлади. Лекин шунга қарамай Наргизани барибир рухан кучли деб биламан. Ўзимга келсак, бундай нарсаларга ўзимни тайёрлаб тарбиялаганман ва салбий изохларни кўринмас пардадек қабул қилиб ўтиб кетаман. Биласизми, мана шундай қахри қаттиқлик фоизи бугунги кунда жудаям катта бўлиб хаттоки ёш болаларда хам бўлгани, буни мактабларда хам кузатиш мумкин бўлгани учун хам бир орзуим бор...Орзу хам эмас, кўпроқ режа. Ўзимни бахшида этмоқчи бўлган режам шундан иборатки, келажакда рухан тайзиқ остида маънан зўрланган, рухан камситилганларни қўллаб қувватловчи халқаро фонд ташкил қилмоқчиман . Ва бунда асосий урғу ёш болаларга бўлади. Бу мавзу бугунги кунда жуда долзарб. Ижтимоий хаётга мослаша олмаётган ёш болалар ва катталар жудаям кўп. Балки ота-оналар ўз вақтида уларни назорат қила олмагани ёки химоялай олмагани сабабли мактабдами тахқирлаш, хақорот ва камситишга дучор бўлиб келажакда ижтимоий хаётга мослашиши қийин бўлади ва уйда ўтириб кўчага чиқишга хам қўрқишади, чунки хаётга мослаша олишмайди улар.\nSayyod: Асосан бундай фондларни бевосита ўзи алоқадор бўлганлар ташкил қилади...ёки..\nСардор Милано: -Йўқ, мени алоқам бўлмагану бироқ, ўз синифдош ёки курсдошларимдан шундай рухан тайзийқлардан азият чекканларини гувохи бўлганман. Уларни ота-оналари бўлмаган, мендаку ота-онам бўлиб бу нарсаларда қўллаб-қувватлаб ёки уни бартараф қилиш имкони бўлган, уларда эса йўқ. Шу сабаб хам уйига келиб ота-онасига айтиш имкони бўлмай ўз ичида сақлаб келишган. Уларга хозир қараб яшаши қийин кечишини хис қиласиз. Шундай инсонлар билан ишлайдиган профессионаллар гурухини ташкил қилмоқчиман.\nSayyod: Бу ерда қўшиғингиз хит бўлиб даврингиз келса нима қиласиз? Қолиб ижод қиласизми?\nСардор Милано: -Бу хақида ўйлагандим. Менимча ха, қолсам керак. Лекин хозирча бу ерда концерт бериш учун келдим. Агар сермахсул натижа билан бўлиб яхши кетса, ундан нима учун воз кечаман? Хозирча ўзбек артистларидан мен билан дуэт куйлаш таклифлари тушмоқда, исмларини ошкор эта олмайман ва агар у омадли кечса албатта уни тинлашингиз мумкин бўлади.\nSayyod: Ўзбекистондаги концертингиз ва бошқа режаларингиз хақида\nСардор Милано: -Ноябрь ойида бўлиб ўтиши кутилаётган концертим устида ташкилий ва бошқа расмий ишлар хозир жараёнда. Янги альбом устида иш бошлаганман ва у кутилгандек опера сифатида эмас у ... у умуман бошқача бўлади. Ўз навбатида сайтингизга ташаккур изхор қилмоқчиман, мени қўллаб-қувватлаган мақолаларингиз билан танишгандим, жудаям хурсанд бўлдим.\nҚизиқ шахс ва қизиқ хонанда. Асосийси ўзбек фахри дейиш мумкин. Зеро асосий сахна дейилмиш Россиянинг йирик лойихасида бутун бошли МДХ давлатларига буюк ва машхур хайъат аъзолари мақтовларига сазовор бўлиб ғолиб сифатида танилди. Жонли ижрода! Бу қанчадан қанча артистлар орзусиданда юқорироқ бўлган фантастика! Бошқа тарафдан унинг санъати хам шу тушунчага доир бўлса керак.\nНеоклассик Сардор билан сухбат менга манзур бўлди. Қувноқ, самимий ва шу билан бирга ўта эхтиёткор сухбатдош. Концертини кузатайликчи...\nБўлим: Suhbat | Intervyu | Reportaj | Чоп этди: Sayyod | Теглар: Sardor Milano\n1 azikoooo (29-Сен-2015 13:19)\nОвози яхшию шу пакат ташки кориниш...надо покачатса надо надо подкачатся))))\n2 Xabibullayevna (29-Сен-2015 13:19)\nKutilgan suxbat (intervyu) !\n3 azikoooo (29-Сен-2015 13:20)\nЭэээээ укам коча соу наски паски кийвол))))хамма касал оедан бошланади братишка))))\n4 MirjalolOdil (29-Сен-2015 14:07)\nPoypoq kiygizib qo'yinglar oyog'iga...\n5 ledy (29-Сен-2015 16:14)\nмодада чегара йук дейишади\n6 sunbulatemirova (29-Сен-2015 17:00)\nahir bu modaku sami glavni kiyim tufli yarashgan ijodiga ommad tilaymiz yangi albomlar kutib qolamiz\n7 knazarbekov (29-Сен-2015 17:26)\n8 Zarina (29-Сен-2015 19:10)\nOn bol`shoy molodec!Obojayu ego golos! Lyudi, kotorie kommentirovali vishe, chtob on nadel noski, lyudi eto stil`,eto moda,s etoy obuv`yu mojno i ne nosit` noski. Viglyadit on superski! Mne ochen`nravitsa ego vneshnost- Stilyaga!\n9 Dilfuza (29-Сен-2015 19:15)\nPaypog'iga emas uning talantini ko'ra bilish kerak. Odamlarimiz odamning qobiliyatini ko'rmay kiyim kechagiga qarab baho berishi juda achinarli holat.\n10 Dilfuza (29-Сен-2015 19:17)\nIjodiga omadlar tilaymiz. Oilamiz bilan birga yana Sardor Milanoning qo'shiqlarini kutib qolamiz\n11 saida (29-Сен-2015 20:26)\nTo'g'risi shu ikki Sardordan manga Komilovi yoqadi\n12 Ilhom (29-Сен-2015 20:35)\nOooo juda zorkuuu\n13 Abbosbek3334 (30-Сен-2015 04:43)\nBizi Anjanda xich kim tanimidi buni.\nKim bu yigit, aftobiografiyasi bormi\n14 Jasurbek (30-Сен-2015 12:17)\nNega rassiyadagi proektdan keyin ko'pchilik biladi buni Andijonda ham\n15 aziza (01-Окт-2015 02:08)\nKokoyta on slishkom sladkiyyyy(yahshi manoda) azgina soqol qoysala yarashadi,no golos shikarniyyyy5\n16 wurausmanova (01-Окт-2015 07:53)\nJuda kuchli talant sohibi bu yigit!Uzbekiston nomini yana bir karra fahrga tuydirdi deb bilaman!Umid qilamanki hali yanada ijodiy chuqqilarni zarb etadi.Vatandoshim ulkan ZAFARLAR Sizga!\n17 Mumtozka (02-Окт-2015 08:23)\nXochu k Meladze shoudayam ishtirik etgandi, mband gruppaga.\n18 umidyackubov (03-Окт-2015 14:20)\nOma Sardoraka konkret dangal savollar beribsiz, boshqalarga o'xshab siz daxosiz siz buyuksiz deb paxta qo'ymasdan, Olloberganov deganizdan keyin uje tamom yagi komediya bolibdi mazza qilib kulibman.\n19 IlyoS_4J (03-Окт-2015 19:16)\nqziqarliy suxbat otbdi ozbek ijodkorlaridan manimca Muniza rizayeva olmas olaberganib iy jasur goyipovlar tori kesa kere db oyliman\n20 o'zbek (03-Окт-2015 21:35)\nHa, samimiy, shaxsiy fikr va g'oyaga ega yigit. Ayniqsa, o'z sohasi yuzasidan chuqur bilimga ega. Bu esa hurmatga loyiq!\n21 Sultonhaydarov (03-Окт-2015 22:28)\n22 Шахбоз (04-Окт-2015 07:47)\nSardor aka Bojalarni qoshigiyam Munisani qoshigiyam bir xil!Ma'nosi yoq!Ja Munisani osmonga kotardinglar.Qoshiqlari yozib berayotgan shoirchani ozi nima yozayotganini bilmaydiyu!Talantlimisha\n23 Michael John (04-Окт-2015 19:42)\nSardo Milano -Dunyo sahnasin zabt etgan yurtdoshimiz, tan berishimiz va omad tilashimiz kerak holos. Agar uzbekcha kuylasa.... Chinakam zur bulardi....\n24 wurausmanova (05-Окт-2015 02:36)\nJuda zur suhbat.Qiziqib uqib chiqdim.Teran fikrlar,zukko Javoblar!Omad tilab qolamiz !!!\n25 Umida (05-Окт-2015 09:18)\nBarbini do'stI Kenni eslatvorarkan korinadi lekin intervyu zor\n26 Азизбек (05-Окт-2015 18:19)\nМан Сардор Милданони “Главная сцена” лойихаси тулик кузатганман ва рухан уни куллаб-кувватлаганман, бу оллох узигга хос иктидор юктирган ижодкор... Узлигини яхши билади.... Хакикий бебахо тош барибир бебахолигича колади, сохта тошни канчалик буямайлик канчалик безамайлик барибир сохталигича колади... Севар Назархон, Сардор Миланога ухшаган ижодкорлар узбекисттонни фахри ва узбеклиги эсдан чикармаган ва фахрланувчи ватандошларимиз уларга факат омад тилайман.... Узбек ШОУСИНИ БИЗНЕСГА айлантирвоатган ва сантимизни оёк ости килиб пул ва тирикчилки бозорига айтираётган "СОХТА ЮЛДУЗЛАР" улардан урнак олсин дейман\n27 Murodjon Rashidov (06-Окт-2015 19:57)\nMan bu bolani tanidim. Mirsagatov Jasur, Sardor Milano va Aziza Muhammedovala bilan sahnalada awula etib yurardi\n28 Фарход (09-Окт-2015 11:04)\n29 shuxratmaxkamov (11-Окт-2015 01:58)\nBiz juda bachkanalashib ketyapmiz... Dunyoga chiqib shuncha hurmat qozonib, yurtimiz nomi tanilishiga hissa qo`shgan yigitni yaxshi jihati haqida gapirish o`rniga, qayog`dagi "elementlarni" gapiramiz... Sardor Milanoga omad tileman, molodes uka...\n30 Sanjar (22-Окт-2015 17:32)\nSuhbat uchun rahmat! Professionalar dueti bupti. Sardorga omad tilayman. U kabi san'atkorlar faxrimiz axir. Noyabrning qaysi sanasida konsert bermoqchiligini ushbu saytdan bilvolarmiz. Konsertiga albatta boraman. Samarqandda ham konsert bersa, san'atiga mos ish qilgan bo‘lardi. Omad, omad, sog‘lik tilayman.\n31 Lazizjon (27-Окт-2015 20:58)\nIstardimki xozirgi qushiqchilarimiz yosh xonandalarimiz umuman sanatga aloqasi bor insonlar milliylikni yuqotishmaganda ayni muddao bulardi kiyinish madaniyati suzlashish madaniyati uzini tutish madaniyati uzbekchilikka xos bulsa edi


Толибон Афғонистонда Рамазонда уч кунлик сулҳ эълон қилди\nАфғонистон ва Толибон аскарлари Рамазонда сулҳ эълон қилинганини олқишламоқда. 2018 йил 16 июнь.\nТолибон Афғонистонда мусулмонларнинг Рамазон ҳайити муносабати билан уч кунлик сулҳ эълон қилди.\nҚатарда жойлашган Толибон сиёсий идораси вакили Муҳаммад Наим 9 май куни жангариларга таътил пайтида пайшанбадан шанбагача барча турдаги тажовузкор операцияларни тўхтатиш бўйича кўрсатма берилганлигини айтди. Бироқ, баёнотда таъкидланганидек, Толибон ҳукумат кучлари ҳужумига жавоб бериш ҳуқуқини ўзида сақлаб қолади. Байрам пайтида томонларга бир-бирининг назорати остидаги ҳудудларга ташриф буюриш тақиқланади, деди Толибон вакили.\nАфғонистон президенти девони ҳанузгача Толибоннинг сулҳ битимига жавоб бермаган. Аммо, Абдулла Абдулла бошчилигидаги Афғонистон Миллий Ярашув бўйича Олий Кенгаши Толибоннинг қарорини мамнуният билан қабул қилди. «Ушбу ташаббус миллий мотам куни арафасида ва бегуноҳ ватандошлар ўлдирилганидан кейин бошланганига қарамай, биз бу ердаги бошқа одамларнинг ҳаётини сақлаб қолиш учун уни мамнуният билан қабул қиламиз», деб ёзади Олий вакили Афғонистон миллий ярашув кенгаши ўзининг Твиттер саҳифасида.\nСўнгги хабарларга кўра, сулҳ битими Афғонистон пойтахти Кобулда камида 68 кишининг ҳаётига зомин бўлган мактаб ёнидаги портлашлардан икки кун ўтиб эълон қилинди. Портлашда 165 дан ортиқ одам жароҳат олган. Ҳужум учун жавобгарликни ҳеч бир гуруҳ зиммасига олмади.\nАфғонистон президенти Ашраф Ғани 11 май куни Кобулдаги мактаб яқинида 8 май куни содир бўлган портлаш учун миллий мотам куни деб эълон қилди. У ҳужумни инсониятга қарши жиноят деб атади ва қурбонларнинг оилаларига пул компенсацияси тўлашни буюрди.\nШу ҳафта бошида АҚШ, Европа Иттифоқи, НАТО, Франция, Ғарбий Германия, Италия, Норвегия ва Буюк Британия Толибон Афғонистонда тинчликка эришиш учун йиллик баҳорги ҳужумини тугатиши кераклигини айтди.\nБаёнотда, шунингдек, Афғонистонда фуқаролик жамияти раҳбарлари, имомлар, оммавий ахборот воситалари ходимлари, шифокорлар, адвокатлар, инсон ҳуқуқлари ҳимоячиларининг мақсадли қотилликларини тўхтатиш талаби бор.\nЎтган ой Вашингтон АҚШнинг барча қўшинларини аввал келишилганидек, 1 майга эмас, 11 сентябрга қадар олиб чиқиб кетиш режалари ҳақида эълон қилганидан бери Кобул юқори тайёргарлик ҳолатида.\nТолиблар АҚШ ва НАТО кучларига ҳужум қилиш билан таҳдид қилишди, чунки чет эл қўшинларини тўлиқ олиб чиқиш муддати 1 майда тугаган. Афғонистон расмийларининг айтишича, бу эълон қилинганидан кейин Толибон мамлакат бўйлаб ҳужумларни кучайтирган.